Majku Bosanku ašovom tukao do smrti, otac zatekao tijelo žene i sina pored nje - Kameleon M&M\nMajku Bosanku ašovom tukao do smrti, otac zatekao tijelo žene i sina pored nje\nMiljan Zlatković (31) uhapšen je zbog sumnje da je juče oko 14.20 sati u dvorištu kuće u kojoj je živio ašovom brutalno udarao svoju majku Bosanku (58). Od stravičnih povreda, žena je na mjestu preminula. Stravičan zločin dogodio se u Ulici Stevana Sinđelića u Kaluđerici nešto poslije 14 sati.\nPrema prvim informacijama, sumnja se da je ubistvu nesretne žene prethodila kraća svađa između nje i njenog sina u dvorištu kuće gdje su stanovali.\nKako se saznaje, porodica Zlatković u kući gdje se desio stravičan zločin živi posljednje četiri godine. Kako komšije pričaju, doselili su se iz Sombora.\nPremanepotvrđenim informacijama, Miljan Zlatković nije poznat istražnim organima zbog nasilja u porodici, niti je prijavljivan za to dijelo od kada živi u Kaluđerici.


Informisanje /Vlada FBiH objavila geoportal covid-19.ba: Svi podaci na jednom mjestu / Radio Sarajevo\nFoto: Vlada FBiH/covid-19.ba\nInformisanje / Vlada FBiH objavila geoportal covid-19.ba: Svi podaci na jednom mjestu\n27. 03. 2020. u 14:03:00 Radiosarajevo.ba\nVlada Federacije Bosne i Hercegovine od danas je u rad pustila internet geoportal na adresi www.covid-19.ba, saopćeno je.\nPortal je pripremljen u saradnji sa Zavodom za javno zdravstvo Federacije BiH, a građanima će pružati, kako je navedeno, kompletne, aktuelne i potvrđene podatke zvaničnih i nadležnih javnih i zdravstvenih institucija koje se odnose na situaciju sa COVID-19.\nTreba naglasiti da se podaci prikupljaju kroz aplikaciju koja je razvijena u pozadini geoportala i koja omogućava da Zavod za javno zdravstvo FBiH informatički bude uvezan sa svim kantonalnim zavodima za javno zdravstvo kao i sa kliničkim laboratorijama gdje se obavljaju sva testiranja na COVID-19, tako da oni svi rade nad jednom centraliziranom bazom podataka, saopćeno je iz Vlade FBiH.\nTagovi: Vlada FBiH COVID-19 koronavirus\nPress / Nadležni u FBiH odgovorili: Zašto su testirani Novalić, Džindić i Čović?\nKS / Ovo smo dugo priželjkivali: U KCUS stiglo 1.000 testova, sutra stiže još 20.000


VAKCINACIONA PROPUSNICA: Vakcinisani a pozitivni, navakcinisani a pozitivni\nOd ponedeljka, 24. januara 2022. godine, vakcinaciona propusnica zamenjuje sanitarnu. Ali kao i njen prethodnik, kontaminacija Kovidom-19 ne dovodi do deaktivacije vakcinacione propusnice, jer smatraju da bi ljudi prestali da se testiraju ukoliko sumnjaju da imaju Kovid-19, iz straha da ne izgube pravo na vakcinacionu propusnicu, piše CNEWS.\nZapravo, vakcinisana osoba koja je bila pozitivna ima više slobode od nevakcinisane osobe koja je bila negativna. Paradoks za mnoge posmatrače, koji vlada opravdava zakonskim i zdravstvenim ograničenjima.\nPrvo od ovih ograničenja je čisto pravno. U Francuskoj se rezultati PCR testova ili antigenskih testova beleže u različitom fajlu od podataka o vakcinaciji. Međutim, kako podsećaju iz Generalnog direktorata za zdravstvo: „Zakon nije ovlašćen da prelazi osnove testiranja i vakcinacije“.\nZaista, evropski propis o upravljanju ličnim podacima (RGPD) sprečava ukrštanje ova dva fajla dizajnirana za različite svrhe. Stoga se ne može znati da li je pozitivan test povezan sa vakcinisanom osobom ili ne, pa je stoga nemoguće deaktivirati, ako je potrebno, njegovu vakcinacionu propusnicu.\nTagovi: deaktivacija - vakcinaciona propusnica - vakcinisana osoba


Međunarodni dan ljudskih prava uz fotografije migranata - MIC - Medijski istraživački centar\nMigrantska kriza, jedan od najvećih problema u 2015. godini, otvorila je mnoga pitanja o poštovanju ljudskih prava pokazujući da je većina evropskih država zakazala u ovoj oblasti iako su najglasniji pobornici ovih zakona. Zato je ovogodišnji Međunarodni dan ljudskih prava posvećen upravo ovom problemu.\nKroz kakve muke prolaze izbeglice pešačeći kroz nekoliko država, porodice sa malom decom i tek rođenim bebama negde u putu, sa kakvim se problemamima susreću na svom putovanju bežeći od rata I na kakav prijem nailaze u zemljama kroz kroje prolaze – sve to su Nišlije mogle da vide kroz objektiv fotoreportera Medijskog istraživačkog centra, Saše Đorđevića koji je gotovo svakodnevno na terenu.\nFotografije iz Preševa, Bujanovca, Dimitrovgrada i Šida pokazuju nimalo pohvalnu sliku o tretmanu koje izbeglice imaju u našoj zemlji. Ipak, oni koji prolaze kroz Srbiju su veoma zahvalne srpskim vlastima i policiji jer se prema njima ponašaju kao prema ljudima, kaže Saša Đorđević.\n“Same izbeglice kažu da se u Srbiji osećaju dobro i komotno. Da se ljudi i institucije prema njima ponašaju dobro. Jeste da u Srbiji ti centri i kampovi nisu dovoljno opremljeni, pa spavaju i na zemlji po ovom hladnom vremenu, ali kažu da su ovde mirni jer ih ovde policija ne bije kao što je to slučaj sa drugim zemljama pre Srbije, a znamo da je tako i posle Srbije. Dakle, svuda i na svakom koraku se krše ljudska prava, ali ovde su mirni jer su bar bezbedni. Ipak, znaju da je Srbija siromašna i da se ovde teško živi, i oni svakako žele da idu dalje” – objašnjava Saša Đorđević.\nU 2015. godini većina evropskih zemalja je imala kontakt sa izbeglicama iz ratom zahvaćenih područja. Kako je Srbija na balkanskoj ruti jedna od zemalja kroz koju prolaze, Medijski istraživački centar sprovodi projekat “Foto žurnal – Migranti u Srbiji” koji ima za cilj da građanima Srbije dodatno približi probleme i nedaće sa kojima se sureću izbeglice koje ovuda prolaze. Cilj je takođe da se stvori i veći stepen empatije prema unesrećenima koji su ostavili svoje domove svoje bližnje, kako bi im dodatno razumeli pomogli u njihovoj nevolji.\nProjekat “Foto žurnal – Migranti u Srbiji” podržan je od strane Komesarijata za izbeglice Republike Srbije.


Pretnje miru iz pera NATO – Alfa-News.de – Nezavisni internacionalni portal\nAKUTNA opasnost od rata biće jedna od glavnih karakteristika ove godine, upozoreno je na trodnevnoj međunarodnoj konferenciji o bezbednosti koja je u nedelju završena u nemačkom gradu Minhenu. Ne sporeći da se svet suočava s brojnim izazovima i pretnjama velikih sukoba u različitim regionima, nemački državni TV kanal Ce-De-Ef, međutim, konstatuje da strategija zaplašivanja, kojoj političari odavno pribegavaju nije izostala ni na ovom skupu.\nMediji u zemlji domaćina uzeli su na nišan još aktuelnog šefa nemačke diplomatije Zigmara Gabrijela koji je, po njima, protekla tri dana bio predvodnik “strategije zastrašivanja”. Oni konstatuju da je Gabrijel svakako održao upečatljiv govor, ali da ga je posvetio manje učesnicima minhenskog skupa, a mnogo više svojoj stranci, Socijaldemokratskoj partiji Nemačke, kojoj poručuje: “Imajte me u vidu prilikom formiranja vlade, ja sve ovo najbolje znam!”\nDaleko ubedljiviji i iznad svega realniji, bio je, opšta je ocena, njegov ruski kolega Sergej Lavrov koji je upozorio da se “NATO širi prema istoku”.\n– Postavljanje američkih protivraketnih sistema odbrane na teritoriji Evrope narušava stratešku stabilnost – ukazao je Lavrov. – Uprkos obećanjima koja su nam data, vojne formacije NATO jačaju nedaleko od naših granica, a postavlja se i vojna infrastruktura Alijanse. Međunarodna propaganda svom snagom stvara neprijateljski stav prema Rusiji u javnosti na Zapadu. Rukovodstva u mnogim državama su izgleda prihvatila novo pravilo političke korektnosti, na osnovu kojeg o jednoj državi ili pričaju loše, ili ne pričaju uopšte – naglasio je Lavrov.\nOn smatra da bi Rusija i EU trebalo da iskoriste potencijal za saradnju na teritoriji Evrope i Evroazije, “da bismo stvorili zajednički prostor mira, jednakosti i nedeljive sigurnosti, kao i prostor međusobne ekonomske saradnje Atlantika i Pacifika”.\nNa ovom sastanku čelnika iz 80 zemalja, britanska premijerka Tereza Mej, predložila je novi sporazum o sigurnosti s EU i istakla da će “i pošto napusti Uniju, London i dalje štititi Europu”. Predsednik Evropske komisije Žan-Klod Junker smatra da posle bregzita treba zadržati sigurnosni most, ali da to ne treba mešati s drugim pitanjima”.\nBivši američki državni sekretar Džon Keri izjavio je da je “apsolutno ključno postarati se da nuklearni sporazum svetskih sila sa Iranom preživi”. Američki predsednik Donald Tramp, koji je duboko skeptičan po pitanju sporazuma iz 2015. godine, pomenuo je nedavno da ga možda neće ponovo verifikovati u maju. Keri, jedan od vodećih pregovarača u tom sporazumu, istakao je u Minhenu da “je takav Trampov pristup neodrživ”.\nNA konferenciji je izbila i svađa između nemačkog poslanika turskog porekla Džema Ozdemira i turske delegacije, posle koje je Ozdemiru dodeljena policijska pratnja. Ozdemir je novinarima po povratku u Berlin rekao da su ga telohranitelji turske delegacije “nervozno gledali” i upirali prstom u njega. “Policija mi je rekla da postoji problem sa turskim obezbeđenjem, da su kazali da sam terorista”, naveo je Ozdemir.\nNakon što su Rusi otišli sad oni kupuju sve po Crnoj Gori\nNovi veliki plan Britanaca već je naljutio Brisel


Zvezda elektronske muzike na Svetskoj izložbi: „Vranjanka“ i „Zajdi Zajdi“ odjekivale na Dubai Expo (FOTO)\nSatori inspiraciju crpi iz tradicionalne i duhovne muzike čitavog sveta, dok kombinuje beskrajne mešavine zavodljivog transa elektronske muzike i zemaljskih tonova koji pomeraju granice percepcije ljudskog uma\nSatori Foto: Promo/Exit\nPanoramom Dubai Expo-a sinoć su odjekivale čuvene melodije „Vranjanka“ i „Zajdi Zajdi“, u savremenom izvođenju jednog od najvećih svetskih zvezda elektronske muzike – Satorija.\nJedan od najboljih svetskih izvođača, Holanđanin srpskog porekla Satori, nastupio je sinoć pred brojnom publikom na Svetskoj izložbi, u okviru predstavljanja Srbije na Expo 2020 Dubai, i izveo je svoj najnoviji program inspirisan Vinčom – „Čuda Vinčanske kulture“.\nSatori na Expo 2020 Foto: Promo/Exit\nOvaj jedinstveni koncert organizovan je kao rezultat saradnje EXIT festivala i Nacionalne platforme „Srbija stvara“.\nMilica Majstorović i Satori: Foto: promo/Exit\nPredstavljena srpska moderna tradicija u Dubaiju: Muzičko - scenski spektakl “Ratnici svetla” (FOTO)\nNo Sleep se vraća u Beograd: Nina Kraviz i legenda detroitskog tehna na prolećnom izdanju festivala\nExit spremio novu kampanju za 2022. godinu: Za jutra na Dance Areni, vrisku u tunelu, slobodu i ljubav\nIskoristio je priliku da prenese važnu poruku mladim muzičarima:\n- Morate dozvoliti sebi da budete loši u onome što radite. Svuda oko nas, a naročito na društvenim mrežama, predstavlja nam se neki savršeni svet, ali taj svet nije istinit. Realan svet je kada nešto ne uradiš dobro na sceni, siđeš sa nje, popraviš to, i tako budeš bolji - poručio je mladima Satori.\nSatori, Predrag Nedeljković Foto: Promo/Exit\nSa Marjanom Marinkovićem otkrivamo tajne Biblioteke grada Beograda: Odavno nismo mesto neprijatne tišine\nEmotivni oproštaj od Akija Rahimovskog: U trenutku sahrane njegova poslednja pesma istovremeno na 150 radio-stanica u regionu\nDubai Expo 2020 Satori nastupa na Expo 2020 Dubai Exit 2022 Svetska izložba


10. februar 2015. Sastanak predsednice Narodne skupštine i delegacije nemačkog Bundestaga\nGojković je sa nemačkim parlamentarcima razgovarala o procesima evrointegracija Srbije, regionalnoj saradnji i saradnji sa Nemačkom u međunarodnim parlamentarnim organizacijama.\nGojković je istakla da je Srbija posvećena reformskim procesima i evrointegracijama, a nemačke poslanike je upoznala sa procedurom i dinamikom rada Narodne skupštine u harmonizaciji domaćeg zakonodavstva sa evropskim i navela da je cilj Srbije da upravo do kraja mandata vlade i parlamenta usaglasi zakonodavstvo sa EU.\nPredsednica Skupštine je istakla da bi značajan podstrek evropskim integracijama Srbije bilo otvaranje nekog od pregovaračkih poglavlja.\nTime bi Evropska unija , naglasila je Gojković, poslala signal građanima Srbije, koji su na poslednjim izborima jasno podržali evrointegracije, da je Srbija potrebna Uniji i da se EU nije umorila od proširenja.\nU delegaciji Bundestaga bili su i zamenici predsednika grupe prijateljstva Josip Juratović i Aleksander Noj, kao i članovi Hajnc Vize, Dirk Fopel i Ute Fink Kremer.


Nastavljaju se napadi na novinare u Srbiji | Media Start Info\nNastavljaju se napadi na novinare u Srbiji\n20. avgusta 2020. 20. avgusta 2020. autor Media Start Info\nPrema saopštenju Mreže SafeJournalists u Srbiji je u proteklih nedelju dana registrovano pet incidenata protiv novinara.\nSafejournalists su pozvali srpske vlasti, pre svega republičkog javnog tužioca i Ministarstvo unutrašnjih poslova da reaguju i istraže te, kao i sve prethodne, napade i pretnje novinarima.\nU saopštenju ta organizacija je podsetila da je 12. avgusta u Novom Pazaru direktor i glavni urednik televizije Sandžak Salahudin Fetić fizički napadnut, a da je šest dana kasnije Fetiću i njegovom kolegi Asmiru Bihorcu prećeno smrću oružejm, kao i da su 13. avgusta dva muškarca upala su u porodičnu kuću urednika Folonline u Velikom Trnovcu Jetona Ismaila i uznemiravala njegovu ženu i kćerku i pretila da će ih ubiti.\nMreža je navela da je 14. avgusta uredniku TV N1 Branislavu Šovljanskom pet puta probušena guma na automobilu u blizini stana, a da su dva dana kasnije, nakon što je na tviteru objavio vest o tom incidentu, glavnom i odgovornom uredniku N1 Jugoslavu Ćosiću upućene pretnje preko te društvene mreže.\nKada je novinarka N1 Žaklina Tatalović osobi koja je uputila pretnje odgovorila usledile su nove uvrede i pretnje, uključujući pretnje silovanjem. To se nastavilo i nakon što ga je Tatalović upozorila da ono što je napisao predstavlja pretnju i da će policija biti obaveštena, podsetila je ta organizacija.\nMreža SafeJournalists, koja predstavlja više od 8.200 medijskih profesionalaca na Zapadnom Balkanu, osudila je te incidente i upozorila javnost na efekte atmosfere koja omogućava nekažnjivost i najavila je da će sve relevantne nacionalne i međunarodne aktere obavestiti o ovim slučajevima.\nTagovi napadi, NDNV, novinari, Safejournalists\nPrethodna vestPlata za život je osnovno ljudsko pravo\nSledeća vestRusija počinje kliničke testove vakcine protiv korone na ljudima


Užice bar još sedam dana bez pijaće vode (video) – ZoomUe\nUžice bar još sedam dana bez pijaće vode (video)\nby branko · 15 августа, 2014\nUŽICE-Do kraja dana užički Vodovod trebalo bi da završi pranje i ispiranje postrojenja,rezervoara i gradske mreže,a sutra će će se izvršiti hiperhlorisanje mreže,izjavila je za naš portal šefica Odseka za sanitarni nadzor za Zlatiborski okrug Snežana Tadić.\n“Biološke analize vode od početka pranja I ispiranja gradske mreže I rezervoara,pokazuju osetno smanjenje broja nematode,što znači da su naložene mere Vodovodu dale rezultate”,kaže Tadićeva .\nOna navodi da će proceš dezinfekcije hiperhlorisanjem trajati 24 časa,nakon čega sledi uzimanje uzoraka vode.\n“Uzorci će se uzimati u tri uzastopna dana na biološku,bakteriološku I hemijsku analizu I tek ako rezultati budu pokazali da je voda ispravna,može se krajem naredne sedmice očekivati ukidanje zabrane korišćenja vode za piće I pripremanje hrane”,izjavila je Tadićeva.\nOdsek za sanitarni nadzor rešenje o zabrani korišćenja vode za piće I pripremanje hrane doneo je 19.jula zbog pojave algi I nematoda u gradskom vodovodu.\nPrema podatcima Zavoda za javno zdravlje Užice u vodi za piće I na izvorištu Sušička vrela algi nema od 24.jula,dok su nematode svo vreme prisutne u različitim koncentracijama.\nPožeški fudbaleri peti na tabeli\nby Zoran Đurović · Published 10 децембра, 2019\nby Slobodan Simic · Published 6 јануара, 2021\nZavršena adaptacija dečjeg odmarališta Golija\nNext story Zlatiborsko leto (video)\nPrevious story Užice dobilo novu gradsku vladu (video)


Košarac: Hitna sjednica - bespotrebna politička avantura SDS-a i PDP-a\nPredsjedavajući Kluba poslanika SNSD-a u Predstavničkom domu parlamenta BiH Staša Košarac ocijenio je da je hitna sjedica Predstavničkog doma posvećena izmjeni Poslovnika o radu ovog doma politička avantura u koju su potpuno bespotrebno ušli SDS i PDP.\n"Rekao bih da tu postoji perfidna politička namjera koja je koncipirana u nekim međunarodnim krugovima i određenim strukturama stranaka koje dolaze iz Federacije BiH", rekao je Košarac novinarima u Sarajevu.\nOn je naglasio da ne postoji razlog za izmjenu Poslovnika, jer su, u skladu sa važećim Poslovnikom, sve stranke dostavile prijedloge za članove parlamentarnih komisija.\n"Jedino je bilo realno da Kolegijum zakaže redovnu sjednicu doma i da budu izabrana ta stalna tijela", dodao je on.\nKošarac je upozorio da su i pored zaključka Narodne skupštine Republike Srpske, poslanici SDS-a i PDP-a pokrenuli inicijativu za izmjenu Poslovnika o radu Predstavničkog doma i tako ignorisali stav najvišeg zakonodavnog tijela u Srpskoj.\n"Danas smo od opozicije čuli i dosta nebuloznih stavova o Pogramu reformi BiH i mislim da je i kredibilnost izvora takvih stavova upitna, s obzirom na ranije nekredibilne izjave (Dragana) Mektića o tome da nema migrantske krize, niti vehabizma, a svi znamo da i migranti i vehabije postoje u BiH i prave probleme", rekao je Košarac.\nOn je odbacio kao netačne sve navode i spekulacije o štetnosti Programa reformi BiH po Republiku Srpsku.\n"Program reformi BiH je dokument koji nema naziva Godišnji nacionalni program (ANP) i koji u sadržaju artikuliše vrlo jasno izražene političke stavove nas koji dolazimo iz Republike Srpske, a te stavove jasno je prezentovao srpski član Predsjedništva BiH Milorad Dodik", istakao je Košarac.\nPrema njegovim riječima, SDS i PDP svojim postupcima omalovažavaju i potcjenjuju građane Republike Srpske i zbog toga će ih ponovo kazniti na izborima, jer šire neistine.\nKošarac je podsjetio da su predsjednik SDS-a Mirko Šarović i njegovi poslanici napustili sjednicu Narodne skupštine Republike Srpske kada je usvajana Rezolucija o vojnoj neutralnosti Srpske.\n"SNSD svoje stavove neće mijenjati i čvrsto će provoditi stavove i zaključke Narodne skupštine Republike Srpske i njenih ključnih institucija", poručio je on.\nKošarac je dodao da SNSD nema ništa protiv da Program reformi BiH bude upućen u parlament BiH, a to podržava i srpski član Predsjedništva BiH.\nNajbitnije je, ističe on, da taj dokument ne prejudicira članstvo BiH u NATO.\nStaša Košarac PD PS BiH\nZavršeno konstituisanje Komisije za izbor SM, Košarac predsjedavajući\nKošarac: Poslovnik se ne može mijenjati u hitnoj proceduri\nKošarac: SDS i PDP derogiraju interese Srpske pod dirigentskom palicom struktura iz FBiH\nPodrška SPC iz Libije: "Ne damo svetinje"\nNaftna i zlatna groznica tresu BiH\nTuzla: Mladi policajac koji je uhapsio supruga zamjenice glavnog tužioca pušten na slobodu\n969 glasova 58%


TV Most - „Riblja čorba“ i „Bajaga i Instruktori“ otvorili 51. „Gitarijadu“\n„Riblja čorba“ i „Bajaga i Instruktori“ otvorili 51. „Gitarijadu“\nBendovi „Riblja čorba“ i „Bajaga i Instruktori“ otvorili su sinoć revijalni deo 51. zaječarske „Gitarijade“.\n„Smatram da jedna manifestacija kao što je zaječarska "Gitarijada" mora da se održava svake godine“, ističe Bora Čorba. Dodao je i da je jako dobar program ove godine, kao i da je „Gitarijada“ na dobrom putu da vrati stari sjaj.\nPevač Momčilo Bajagić Bajaga rekao je da mu je posebno drago da svira na rok svirkama. „Ovo je 51. "Gitarijada", retko koja stvar u Srbiji ima toliku tradiciju“, rekao je o sviranju na „Gitarijadi“.\nZaječarska „Gitarijada“ će trajati do 1. jula, a u revijalnom delu programa nastupaće i britanska rok grupa „Kalt“, prošlogodišnji pobednici „Hadži prodane duše“, škotski rok bend „Nazaret i „Generacija 5“.\nUoči „Gitarijade“ održano je nekoliko kvalifikacionih „Mini-Gitarijada“ u Novom Pazaru, Kraljevu, Vranju, Valjevu, Novom Sadu, Čačku, Nišu i Somboru. Deset demo-bendova, pobednici kvalifikacionih „Gitarijada“, u takmičarskom programu će se predstaviti prve i druge večeri, a 1. jula će biti izabran najbolji.\nI ove godine, „Zaječarska pivara“ je tradicionalni sponzor zaječarske „Gitarijade“ dok je njena organizacija poverena Udruženju „Gitarijada fest“.


Savet bezbednosti nije usvojio rezoluciju o Srebrenici — Викиновости\nSavet bezbednosti nije usvojio rezoluciju o Srebrenici\nSavet bezbednosti OUNa\nSlika: Cancillería Ecuador.\nOstale vesti iz Ujedinjenih nacija\n8. jul 2015.: Savet bezbednosti nije usvojio rezoluciju o Srebrenici\n26. jun 2015.: Ban Ki Mun osudio napade u Francuskoj, Tunisu i Kuvajtu\n16. mart 2014.: Veto Rusije na rezoluciju protiv referenduma na Krimu\nNjujork/ SAD (Beta) - Savet bezbednosti UN nije danas usvojio rezoluciju povodom 20 godišnjice zločina u Srebrenici, pošto je Rusija kao stalna članica sa pravom veta bila protiv.\nZa usvajanje rezolucije, koju su predložili Velika Britanija i još nekoliko zemalja, glasalo je 10 članica SB UN, a četiri su bile uzdržane, među kojima je i Kina.\nSavet bezbednosti UN ima 15 članica od kojih su pet stalne sa pravom veta.\nAmbasador Rusije pri UN Vitalij Čurkin pre glasanja je pozvao predlagače da odustanu od glasanja, rekavši da će u protivnom Rusija glasati protiv. Čurkin je rekao da bi usvajanje rezolucije bilo kontraproduktivno i pogoršalo situaciju u BiH.\nRuski ambasador je rekao i da je uloga Saveta bezbednosti da se ojačaju temelji mirovnih misija i dodao da je na istoričarima i sudovima da analiziraju krizu u Jugoslaviji i ulogu zemalja koje su je pogoršale. Čurkin je istakao da pravda mora pobediti i da svi zločinci, bez obzira na etničko poreklo, moraju biti kažnjeni.\nAmbasador Velike Britanije Piter Vilson rekao je pre glasanja da nacrt rezolucije ne optužuje srpski narod i istakao da je zbog poštovanja prema žrtvama važno da se glasa o britanskom predlogu.\nPosle glasanja američka ambasadorka Samanta Pauer je rekla da je ruski veto nova "mrlja" na ugledu Saveta bezbednosti.\nU predlogu koji je podnela Britanija ocenjuje se da prihvatanje tragičnih događaja u Srebrenici kao genocida predstavlja preduslov za pomirenje i pozivaju politički lideri na svim stranama da priznaju i prihvate činjenice o zločinima iz prošlosti.\n„Savet bezbednosti nije usvojio rezoluciju o Srebrenici” Novinska agencija Beta, 8. јул 2015. (srpski)\nPreuzeto iz „https://sr.wikinews.org/w/index.php?title=Савет_безбедности_није_усвојио_резолуцију_о_Сребреници&oldid=3143528”\nKriza na Kosovu 2015.\nSavet bezbednosti Organizacije ujedinjenih nacija\nPolitika Ujedinjenih nacija\nOdnosi Srbije i Rusije\nOva stranica je poslednji put uređena na datum 8. jul 2015. u 22:53 č.


MUP: Uzete izjave od šest poslanika zbog incidenta s kompjuterskim mišem u Skupštini Srbije - Studio B\nHronikaHronika Pocetna 28. 11. 2017. 18:06:21\nPolicija je danas uzela izjave od šest narodnih poslanika, povodom incidenta u Skupštini Srbije kada je poslanik Dveri Boško Obradović kompjuterskim mišem gadjao poslanika Srpske napredne stranke Aleksandra Martinovića, saopštilo je Ministarstvo unutrašnjih poslova (MUP).\n„Izjave neće biti uzete samo od predstavnika Dveri, što se moglo zaključiti iz njihovog saopštenja, već je Prvo osnovno javno tužilaštvo dalo nalog, na osnovu prijava koje su dobili od više poslanika, da se uzmu obaveštenja od svih poslanika koji su tog dana bili prisutni u sali, kako bi se utvrdile sve činjenice i okolnosti ovog dogadjaja“, naveo je MUP.\nDodaje se u saopštenju i da je „sa tužiocem dogovoreno da se svi razgovori obave u Domu Narodne skupštine zbog obaveza poslanika“.\n„Policija je danas već uzela izjave od šest narodnih poslanika, o čemu su sačinjene službene beleške koje će biti prosledjene nadležnom tužilaštvu. Policija će i narednih dana uzimati izjave od svedoka ovog dogadjaja“, navodi se u saopštenju.\nPoslanici Pokreta Dveri i još nekoliko poslanika drugih stranaka pozvani su na informativni razgovor zbog incidenta na sednici Administrativnog odbora kada je Obradović kompjuterskim mišem gadjao Martinovića, inače predsednika tog odbora, potvrdjeno je ranije danas agenciji Beta.\nIz Dveri su naveli da nemaju šta da kriju i da će se odazvati pozivu. Medjutim, oni pitaju šta policija traži u Skupštini i gde je bila tokom incidenata ispred Doma Narodne skupštine tokom polaganje zakletve predsednika Srbije Aleksandra Vučića, i tokom niza drugih incidenata u kojima je učestvovala vladajuća SNS.


SKANDAL MAJSTOR Gradonačelnik Leskovca ne prestaje da šokira javnost Srbije - NewsHub\nSKANDAL MAJSTOR Gradonačelnik Leskovca ne prestaje da šokira javnost Srbije\n- Ne brojim goste, pa ne mogu da tvrdim koliko ih je bilo. Tu su bili ljudi s kojima sam svakodnevno u kontaktu, mahom iz stranke, nije bilo nikakvih VIP gostiju - kaže za „Blic“ gradonačelnik Leskovca Goran Cvetanović , čiji je 50. rođendan gala proslavljen u leskovačkom klubu „Safir“.\nKako kaže, radi se o prostoru u Domu kulture koji je inače „slobodan, a radi samo vikendom“. Cvetanović kaže da je proslava koštala oko 150.000 dinara.\n- Naravno da iz budžeta ni dinar nije otišao za to. Proslavu nisam ni ja platio već mojih 75 prijatelja, koji su sakupili po 2.000 dinara - priča Cvetanović. Kako saznajemo, samo za piće je plaćeno 200.000 dinara.\nGoste na rođendanu zabavljale su zvezde „Granda“ Milica Pavlović i Stevan Anđelković, ali i gudački orkestar „Amoroza“ i trubači, čiji honorari nisu poznati. Primera radi, Milica Pavlović po nastupu zarađuje oko 4.000 evra.\nNa pitanje „Blica“ zašto pravi glamuroznu proslavu kada stranka kojoj pripada (SNS) propagira mere štednje, Cvetanović kaže da se to odnosi na novac svih građana, ali da je ovde bila reč o privatnoj proslavi. On je kazao i da se njegova porodica decenijama bavi proizvodnjom roštiljskog mesa.\nProslavi je prisustvovalo oko 400 gostiju, a torte koje su se ovom prilikom služile pravile su stranačke aktivistkinje.\nU Leskovcu, gradu sa 150.000 stanovnika, oko 36.000 je nezaposleno, a više od 20.000 su socijalni slučajevi.\nNeki od gafova gradonačelnika Leskovca su zabeleženi kamerom i objavljeni na jutjubu, tako da je Cvetanović postao prava internet zvezda.


DIGIPLEX EVO sistem - VipTek\nDigiplex EVO sistemi (Evo 48 I EVO192) pružaju najviši stepen zaštite u objektima, kao što si banke, vojni i Vladini objekti, vile, kao i bilo koji drugi objekti gde se zahteva najviši stepen zaštite.Zbog modularnog koncepta ovih sistema, instalaterima je u mnogome olakšan posao, a vreme instalacije je drastično smanjeno.\nSistem se veoma lako može proširiti jednostavnim dodavanjem ekspanzionih modula na lokaciju gde je to najlakše,povezivanjem na 4-žični komunikacionu magistralu i jednostavnim programiranjem sistema. Jednom postavljeni, svi modulu u sistemu (uključujući I detektora pokreta) mogu se programirati putem šifratora ili putem računara korišćenjem Winload ili Babzware software.\nDigiplex EVO takođe integriše I rešenje za sistem kontrole pristupa. Digiplex EVO alarmni sitem čuva bazu korisnika koja se može koristiti za podešavanje kontrole pristupa koja obuhvata 32 vrata, a sistem takođe može biti podeljen na particije. Spajanjem alarmnog sistema I sistema kontrole pristupa, Digiplex EVO sistemi povećavaju bezbednost na sasvim novi nivo.\nMaksimalan broj zona*\nZone na ploči\nKotrola pristupa (broj vrata)\nNivoi pristupa / Rasporedi\nPGM +/- aktiviranje\nBoj virtualnih zona **\nBroj ekspanzionih modula*\nkomunikacije (PCS serija)\nPodržava IP100 internet modul\n* Bilo koja kombinacija žičanih, bežičnih ili adresabilnih zona ili modula\n** Automatizovanje PGM aktiviranja bez zauzimanja zona\n8 (16 sa ATZ)\n250 (2 on board)\n250 (5 on board)


Akutni koronarni sindrom bez perzistentne elevacije ST segmenta (NSTE-AKS) - Niš, Srbija\nMedicinski fakultet - Niš\nKoronarnoj bolesti danas pripada jedno od vodećih mesta kao uzroku smrti u svetu. Pacijenti sa akutnim koronarnim sindromom bez ST segment elevacije (NSTE-AKS) zahtevaju brzu kliničku orjentaciju, dijagnostiku, procenu rizika...\nParanoidni poremećaji - integrativni pristup - Niš, Srbija\nParanoidna fenomenologija se opservira u širokom spektru paranoidnog procesa kao adaptivni mehanizam i kao patološko ispoljavanje. Paranoidni sindrom (u svom psihotičnom i nepsihotičnom obliku) javlja se u nizu nozoloških entiteta...\nSavremeni pristup terapiji spasticiteta, nezavisno od uzroka, podrazumeva ugradnju infuzionih pumpi za intratekalnu primenu leka (aplikacija leka direktno u kičmenu moždinu). Ovakav vid terapije obezbedjuje stalni nivo leka u cerebrospinalnoj...\nViše od jednog veka je proteklo od kada je španski Nobelovac i jedan od pionira neuronauka, Santiago Ramon Cajal, opisao strukturu centralnog nervnog sistema i njegove osnovne jedinice – nervne...\nŽiri WSA (World Summit Award) Srbija 07 proglasio je projekat Stetoskop.info najboljim u području e-zdravstva. Stetoskop.info nominovan je i za najbolji Internet sadrzaj iz oblasti zdravlja na svetskom nivou i...\nPrema najprihvaćenijoj definiciji hernija (kila) predstavlja protruziju organa kroz otvore u zidovima telesnih šupljina u kojima se oni nalaze. Protruzija organa je klinički važan deo definicije jer se bez njega...\nInsulin iz genetski modifikovanih biljaka\nStručnjaci kanadske kompanije Sembiosys veruju da bi se za 3 godine na tržištu mogao naći insulin proizveden uz pomoć biljaka kojima je dodan ljudski gen. Kritičari ovog pristupa upozoravaju kako...\nMeđunarodna unija za borbu protiv tuberkuloze i plućnih bolesti saopštila je da danas u svetu ima više tuberkuloze nego ikada pre u istoriji čovečanstva. Tuberkuloza je bila opisivana u još...\nPovećano vreme preživljavanja od raka\nU proseku svaki drugi pacijent oboleo od raka živi s tom bolešću pet godina posle njenog dijagnostikovanja, pokazali su rezultati jednog francuskog istraživanja. Istraživanje francuskih organizacija koje se bave evidentiranjem...\nPrirodni molekul koji štiti imunitet osoba inficiranih HIV-om\nVirus side [autoimune deficijencije] napada odbrambeni sistem organizma tako što ulazi u imunske ćelije limfocita T. Kako infekcija napreduje, zaražene ćelije limfocita T se same uništavaju i to ćelijsko samoubistvo...


Ministarstvo građevinarstva izdalo je građevinsku dozvolu za izvođenje radova na poslednjoj stanici gondole, odnosno za prvu fazu gde je zemljište u vlasništvu Opštine Čajetina.\nMinistarstvo je saopšilo da je dozvolu izdalo, pošto je Opština, posle tri nepotpune prijave podnela ispravnu dokumentaciju.\nMinistarka građevine Zorana Mihajlović izjavila je da očekuje izvinjenje od Opštine Čajetina zbog dosadašnjih optužbi političke prirode.\n"Ukoliko dokumentacija nije potpuna, a u ovom slučaju tri puta nije bila potpuna, niko ne može dobiti građevinsku dozvolu", rekla je Mihajlović.\nDozvola je stigla posle dve godine čekanja, i ne odnosi se na celu gondolu u dužini od devet kilometara.\nGondola na Zlatiboru bila je predmet sukoba predsednika Opštine Čajetina Milana Stamatovića i ministarke Zorane Mihajlović.\nStamatović je organizovao i nekoliko radnih akcija za izgradnju gondole, iako taj projekat nije imao građevinsku dozvolu, a nekoliko stotina Zlatiboraca je u maju protestovalo ispred zgrade Ministarstva u Beogradu.\nPrema dosadašnjem planu, gondola "Gold Zlatibor" treba da ima devet kilmetara i biće najduža te vrste na svetu. Trasa od centra Zlatibora do vrha Tornik košta 13 miliona evra, a projekat je finansirala Opština Čajetina.


Organizatori Eurosonga 2013: Ispitujemo da li je bilo neregularnosti (Foto) - Muzika - Svet - Vesti - Svet Plus\nOrganizatori Eurosonga 2013: Ispitujemo da li je bilo neregularnosti (Foto)\nPovodom sve češćih i glasnijih optužbi medija i pojedinaca da je ovogodišnji Eurosong bio "čista nameštaljka", oglasili su se i organizatori saopštenjem, koje u celosti (prevedeno) prenosimo u nastavku teksta.\n12:46 23. MAJ 2013.\n"Milioni gledalaca širom Evrope i takmičari, koji su u svoje nastupe uložili srce i dušu, zaslužuju fer i transparentan rezultat", rekao je Jon Ola Sand, izvršni supervizor takmičenja, kao odgovor na pisanja medija o navodnoj neregularnosti glasanja.\nNa tajnom zadatku u Litvaniji\nU subotu, nekoliko sati pre finala, tajni video pojavio se u litvanskim medijima, koji navodno pokazuje dve osobe kako prilaze sudijama i vrbuju ih da svoje glasove daju jednom određenom takmičaru.\nSand odgovara: "Ispitujemo ovaj slučaj, ali bih naglasio da namere aktera ovog snimka još uvek nisu jasno razjašnjene, niti je potvrđena veza između njih i azerbejdžanske delegacije, njihovih predstavnika i članova nacionalne televizije. Evropska radiodifuzna unija (EBU), zajedno sa kompanijom Digame, već gotovo deceniju radi na obradi telefonskih glasova. Digame platforma je osmišljena tako da sa profesionalnom pažnjom i naprednim sistemima za detekciju svih nepravilnosti nadgleda proces glasanja. Na osnovu pravilnika utvrđenog od strane EBU-a i Digame-a, svi glasovi koji su pristigli putem automatskih birača su poništeni i nisu obrađivani."\nAzerbejdžan za Rusiju: 0 bodova\nEBU je takođe uzela u razmatranje i navode međunarodnih medija o istrazi koju o njihovom nacionalnom žiriju i samom teleglasanju sporovodi predsednik Azerbejdžana. EBU ističe da sve zemlje učesnice imaju nezavisne stručne posmatrače i insistira na njihovoj nepristrasnosti. Kombinacija telefonskih glasova i glasova žirija, od kojih oba izvora imaju jednak uticaj na ishod, Rusiju je izopštila iz top deset pozicija. Dakle, Azerbejdžan Rusiji nije dodelio ni jedan poen, a taj rezultat je potvrdio beležnik sa lica mesta, partner Digame, kao i nezavisni posmatrači.\nSand komentariše: "Prva i najvažnija obaveza EBU-a, kao jednog od organizatora pesme Evrovizije, tiče se njihovih članova, tj. javnih radiodifuznih servisa u zemljama učesnicama. Verujemo da ja apolitični duh kamen temeljac ovog takmičenja, zaslužan za višedecenijski uspeh manifestacije. Učinićemo sve što je u našoj moći da taj nepristrasni duh zaštitimo".\nBilo kakvi oblici političkih pritisaka na stručni žiri, koji mogu dovesti do nerealnih rezultata, predstavljaju kršenje osnovnih pravila Pesme Evrovizije i biće blagovremeno sankcionisani.\n"U evrovizijskom takmičenju učestvujem još od 1998. i svake godine, a posebno ove, pojavljuju se priče o neregularnosti glasanja. Odlučili smo da se čvrsto suprotstavimo ovim glasinama", komentariše Sand brojne medijske navode o nepravilnostima.\nKako bi dodatno pooštrili proceduru, neposredno pre početka prenosa nenajavljeno su poslati dodatni posmatrači, koji su u zadatak imali da provere da li se glasanje žirija sprovodi u skladu sa pravilnikom. Posmatrači su, takođe, sa emiterima obavili niz razgovora, kako bi blagovremeno ispitali sve eventualne nepravilnosti.\nKako bi obezbedili fer glasanje, sudije su morale da potpišu izjavu o svojoj apsolutnoj nezavisnosti, kao i da dostave podatke o svom profesionalnom minulom radu. Rad žirija je nadgledao nezavisni notar, koji je Evropskoj radiodifuznoj uniji potvrdio da je glasanje obavljeno u skladu sa pravilima.\nU cilju pravičnosti i transparentnosti glasanja EBU svake godine iznova procenjuje pravilnik i zvaničnu proceduru i po potrebi je pooštrava.\nNekoliko novinara se zapitalo kakva je procedura u slučaju da pravila o glasanju budu prekršena.\nDr Frank Diter Frajling, predsednik referentne grupe za Pesmu Evrovizije, koja je i glavni upravni organ manifestacije, u svoje ime i u ime EBU članova izjavljuje: "Biću kratak i jasan! Ukoliko pronađemo bilo kakav ubedljiv dokaz da su pravila takmičenja prekršena, pod time podrazumevam i automatsko glasanje, reagovaćemo momentalno i učiniti sve što je u našoj obavezi da zaštitimo kredibilnost ove ugledne manifestacije".\nNa osnovu svih kriterijuma predviđenih u pravilniku, posmatrači i Evropska radiodifuzna unija potvrđuju validnost rezultata na ovogodišnjem takmičenju za Pesmu Evrovizije.\nFoto: Sander Hesterman/EBU


Radio Tivat | „Vodacom“ bira direktora\n12 феб „Vodacom“ bira direktora\nPosted at 09:22h in Društvo, Vijesti\tby\tZeljko Komnenovic\nZajedničko uslužno i koordinaciono društvo za vodosnabdijevanje i odvođenje otpadnih voda za Crnogorsko primorje „Vodacom“ DOO kako Radio Tivat nezvanično saznaje bira danas direktora.\n„Vodacom“ o izboru direktora nije obavijestio javnost, a izbor prvog čovjeka preduzeća obilježilo je pregršt kontroverzi i sudskih procesa u prošloj godini. Kako nezvanično saznajemo u konkurenciji za direktora „Vodacoma“ je pet kandidata, a izbor je sužen na bivšeg direktora kotorskog Vodovoda, Dragana Roganovića i Miloša Dževerdanovića koji je u jednom trenutku bio biran za direktora ali je rješenjem Agencije za sprječavanje korupcije morao da se povuče jer je istovremeno bio i predsjednik Odbora direktora.\nOglas za izbor direktora „Vodacoma“ u novembru prošle godine je poništen pa ponovljen. U oglasu se traže uslovi da kandidat treba imati diplomu Pravnog, Ekonomskog ili nekog tehničkog fakulteta kao i 5 godina iskustva u poslovima rukovođenja.


MILORAD DODIK: Ako BiH može da uđe u NATO, neka uđe sutra pa da vidimo kako će bez nas! | Happy BSC portal\nMi ostajemo privrženi vojnoj neutralnosti i onome što je Narodna skupština donela, naglasio je Dodik.\nPredsedavajući Predsedništva BiH Milorad Dodik izjavio je danas da Republika Srpska ostaje privržena vojnoj neutralnosti i onome što je Narodna skupština donela.\n- Mi smo imali hrabrosti da tu deklaraciju donesu, i mi zvaničnici iz Republike Srpske potpuno usklađeno delujemo upravo na toj deklaraciji Narodne skupštine - rekao je Dodik novinarima u Bijeljini, odgovarajući na pitanje o stavu ministra odbrane BiH Sifeta Podžića da je BiH u Akcionom planu za članstvo u NATO, "što je poslednja stepenica za punopravno članstvo".\n- Ako BiH može da uđe, ili Federacija BiH u NATO, neka uđe sutra pa da vidimo kako će bez nas - rekao je Dodik.\n- Ako oni misle da mogu da idu u NATO, neka dođe na odlučivanje pa ćete videti da od toga nema ništa. Mi ostajemo privrženi vojnoj neutralnosti i onome što je Narodna skupština donela - naglasio je Dodik.\nPrema njegovim rečima, postoji papir koji kaže da se članstvo u NATO ne prejudicira.\n- Znači ne radi se ništa sa tim ciljem. To je prevod, bukvalan prevod. A ono što oni govore, ja razumem da oni to hoće pa neka idu ako mogu da idu, mi nećemo - rekao je Dodik.


TUŽILAŠTVO POKRENULO POSTUPAK PROTIV MIŠE VACIĆA: "Ko bude sarađivao sa Albancima..." | Vestinet.rs\nPočetna AKTUELNO\tTUŽILAŠTVO POKRENULO POSTUPAK PROTIV MIŠE VACIĆA: „Ko bude sarađivao sa Albancima…“\nVacić je, kako su preneli mediji, rekao da su najveći problem u Bujanovcu „domaći izdajnici koji šuruju sa Šiptarima” i oni će, kako je naveo, “biti raseljeni zato što drugima uništavaju živote, ali i ako budu sputavali Srpsku desnicu”.\n„Povodom izjave Miše Vacića na osnivačkoj skupštini lokalnog odbora stranke u Bujanovcu 23. oktobra, tužilačko odeljenje u Bujanovcu dostavilo je zahtev PS Bujanovac za prikupljanje potrebnih obaveštenja“, navodi se u odgovoru Osnovnog javnog tužilaštva u Vranju na pitanja novinara Insajdera šta je preduzeto povodom govora Miše Vacića na osnivačkoj skupštini njegove stranke.\nKako je objavio portal Bujanovačke, Vacić je zapretio proterivanjem Srba koji učestvuju u lokalnoj vlasti u Bujanovcu, nazivajući ih navodnim Srbima.\nNajveći problem u Bujanovcu su, kako je rekao Vacić, „domaći izdajnici koji šuruju sa Šiptarima“ i koji će, naveo je on, „biti raseljeni zato što drugima uništavaju živote, ali i ako budu sputavali Srpsku desnicu“.\n„Ako treba iz svih gradova gde postoji Srpska desnica dovešćemo najzajebanije ljude da raselimo ove koji vam uništavaju živote, ali prvo pokušajmo demokratski“, rekao je Vacić.\nU svom govoru on je izneo niz pretnji predstavnicima Srba u lokalnim institucijama, za koje kaže da će biti proterani, a njihova mesta zauzeti predstavnici Srpske desnice.\n“Doći će ljudi, ako treba blokiraćemo ceo grad protiv onih koji korupcijom uništavaju vaše mesto. Dolaziću ovde dok ih ne oteramo“, poručio je Vacić u Bujanovcu.\nMiša Vacić, sadašnji predsednik Srpske desnice, je bivši predsednik Srpskog narodnog pokreta 1389, a poznat je po ekstremno desničarskim idejama, ali i učestvovanju na mitingu “Kosovo je Srbija”, posle kog je zapaljena Ambasada SAD, kao i na mitinzima podrške Radovanu Karadžiću, kada su se huligani sukobili s policijom.\nJedno vreme je bio i zaposlen kao savetnik direktora Kancelarije za Kosovo i Metohiju, a ugovor s njim je raskinut kada je ovaj podatak procureo u javnost i to,kako je navedeno, zbog povrede radne discipline.\nČesto je tvrdio da su njegovi stavovi u skladu sa zvaničnom politikom Vlade Srbije.\nTo9me u prilog govori i činjenica da je na projekciji filma o njemu prisustvovao je i ministar za rad, zapošljavanje, boračka i socijalna pitanja Zoran Đorđević.\nMediji su preneli da su na ovom događaju bili i Đorđevićev savetnik Saša Dujović, državni sekretar Nenad Nerić, predsednik Matice Albanaca Srbije Demo Beriša, bivši telohranitelj Ratka Mladića Branislav Puhalo, član gradskog veća Stevan Marušić i glumac Rastko Janković.\nPoverenik za informacije od javnog značaja i zaštitu podataka o ličnosti pokrenuo je nedavo postupak nadzora nad Crvenim krstom Srbije povodom video zapisa koji se pojavio na društvenim mrežama, a na kojem neovlašćene osobe pristupaju ličnim podacima korisnika usluga te organizacije u Medveđi.\nNa Tviteru se pojavio snimak na kojem se vidi da Miša Vacić, lider Srpske desnice, lista spiskove korisnika usluga Crvenog krsta, odnosno narodne kuhinje, u koje inače ne bi smeo da ima uvid.\nSve to se dešavalo tokom predizborne kampanje za lokalne izbore u Medveđi.


Uvodjenje u rad i osnovna obuka u KJP ĐUNIS - UB\nod 13.08.2004 do 15.08.2004\nAktivnosti na uvođenju u rad sistema za očitavanje potrošnje vode i objedinjeni obračun komunalnih usluga NAPLATA su započete 13.08.2004 godine.\nKJP ĐUNIS je za potrebe obuke obezbedio kvalitetne brand name PC računare (Comtrade CT serija).\nRačunari su bili privremeno smešteni u adekvatnu prostoriju za obuku.\nNakon instalacije otpočeto je osnovnom obukom sledećih operatera:\nU prijatnoj atmosferi, obuka je trajala 3 radna dana, a izvedena je u skladu sa predviđenim planom i temama sadržanim u korisničkom uputstvu.\nPolaznici su veoma aktivno učestvovali.\nNa dan 14.8.2004, izvršeno je preuzimanje podataka sa starog sistema.\nIzvršena je provera i otklonjen je problem u vezi sa dupliranim šiframa i finansijskim karticama.\nNakon toga je izvršeno poređenje sa izvornim podacima, i izvršena verifikacija prenosa podataka.\nMarijana Spasić, Jovica Jovanović, Snežana Velimirović\nVežba: Složena pretraživanja po kataloškim podacima\nU okviru vežbi, doterivani su kataloški podaci.\nKataloške podatke o potrošačima je potrebno doraditi i dopuniti. Potrebno je uneti kućne brojeve za sve potrošače i merna mesta, izvršiti reonizaciju i raspoređivanje ulica u reone i određivanje redosleda ulica unutar reona.\nPreporučeno je se da se svakako izvrši popis potrošača, mernih mesta, i označavanje mernih mesta, plastificiranim identifikacionim karticama, a u skladu sa katalogom mernih mesta u bazi podataka.\nTakođe, izvršena je registracija usluga i kategorija potrošača.\nU skladu sa tim ažuriran je cenovnik usluga.\nDojčilo Prodanović, Marijana Spasić, Jovica Jovanović\nRad na podešavanju cenovnika\nKonstatovano je da kvalitet i obim izvornih podataka o potrošnji zadovoljavajući, i da ovi podaci mogu poslužiti kao osnova za pokretanje pokretanje naprednih funkcija softvera (OPTIMUS, selektivno očitavanje potrošnje).\nZa potrebe održavanja softvera putem telefonske linije, instaliran je softver za pristup sa udaljene lokacije.\nOperateri su obučeni za otvaranje konekcije tj. aktiviranja host-a.\nKJP ĐUNIS je odabrao univerzalni obrazac fakture (vidi primer) a koji će, uz dodavanje određenih grafičkih elemenata, upotrebiti za izradu svojih obrazaca, s tim da neće menjati geometriju obrasca i raspored slobodnih površina.\nNa računare je instaliran softver za automatsko arhiviranje podataka pod nazivom AUTOARCHIVES, izvršena je obuka operatera za njegovo pokretanje i korišćenje. Ovaj softver je zajedno sa uputstvom, pušten u rad i predat na upotrebu.\nPredata dokumentacija za povezivanje sa softvera NAPLATA sa softerom za finansijsko knjigovodstvo.\nKJP ĐUNIS ima dobru polaznu poziciju i odlične izglede da uz određene organizacione promene, relativno brzo postigne efekte slično kao JKP RADNIK Sivac.


Poslanici izglasali članove REMA-a i usvojili izmene i dopune Zakona o Vojsci Srbije - Telegraf.rs\n27/12/19 | 12:30 ≫ 19:26\nPoslanici izglasali članove REMA-a i usvojili izmene i dopune Zakona o Vojsci Srbije\nNa dnevnom redu Desete sednice su i Predlog strategije odbrane Srbije, Predlog strategije nacionalne bezbednosti Srbije, Predlog odluke o upotrebi Vojske Srbije i drugih snaga odbrane u multinacionalnim operacijama van granica naše zemlje\nNarodni poslanici raspravljali su o amandmanima na predlog zakona o izmenama i dopunama Zakona o Vojsci Srbije, na koji je podneto ukupno 27 amandmana.\nPoslanici u Skupštine Srbije su raspravu o amandmanima na predlog zakona o izmenama i dopunama Zakona o Vojsci Srbije započeli juče. Kao predlagač ispred Vlade Srbije sednici je prisustvovao ministar odbrane Aleksandar Vulin.\nU skladu sa dnevnim redom Desete sednice Drugog redovnog zasedanja, u sredu su po hitnom postupku raspravljali i o kandidatima za nedostajuće članove REM-a, o čemu su se izjasnili i izabrali su tri novi člana REM-a - Juditu Popović, Zorana Simjanovića i Aleksandra Vitkovića, čime je završeno drugo redovno zasedanje parlamenta u ovoj godini.\nPoslanici su prethodno usvojili i izmene i dopune Zakona o Vojsci Srbije, kao i Strategiju odbrane Srbije, Strategiju nacionalne bezbednosti Srbije, Odluku o upotrebi Vojske Srbije i drugih snaga odbrane u multinacionalnim operacijama van granica naše zemlje.\nIzglasali su i Zakon o potvrđivanju Sporazuma Vlade Srbije i Vlade Češke o saradnji u oblasti odbrane i Zakona o potvrđivanju Sporazuma Vlade Srbije i Severne Makedonije o uspostavljanju zajedničkog graničnog prelaza.\nPo završetku jesenjeg zasedanja, kako je predviđeno Poslovnikom, intonirana je državna himna "Bože pravde", uz prisustvo svecane garde Vojske Srbije.


Vučić sa Makronom o Kosovu, bilaterali i investicijama\nPredsednik Srbije Aleksandar Vučić najavio je da će sa predsednikom Francuske Emanuelom Makronom, u utorak u Parizu, razgovarati o regionalnim pitanjima, pre svega o Kosovu i Metohiji, ali i bilateralnim odnosima.\nPredsednik Vučić je izrazio i uverenje da će još više investitora iz Francuske dolaziti da ulaže u Srbiju.\n- Mnogo očekujem od razgovora sa predsednikom Makronom. Mislim da je taj susret veoma važan za Srbiju. Nismo imali takvu komunikaciju u prethodnom periodu sa više francuskih predsednika i njihovih srpskih kolega. Poslednja poseta, i to kratka, datira pre više od 15 godina, kada je Žak Širak posetio Beograd - rekao je on.\nVučić je kazao da će najpre sa Makronom imati razgovore u četiri oka, gde će sa njim razmeniti mišljenje o regionalnim pitanjima, pre svega o Kosovu i Metohiji, ali i o bilateralnim odnosima, kao i da će potom razgovori biti nastavljeni sa delegacijama.\n- Mnogi zaboravljaju da francuske kompanije imaju sve većeg učešća u investicijama, kao i da je njihova kompanija ostvarila koncesioni ugovor za beogradski aerodrom - rekao je on.\nVučić se, podsećajući na koncesiju za aerodrom, zbunio i rekao u prvi mah "investicija u Beograd na vodi", objasnivši da je još pod utiskom sinoćnjeg događaja, "onog istog Beograda na vodi za koji su", kako je dodao, "mnogi govorili da su Vučićeva mašta, fatamorgana i sve drugo".\n- Nije ni čudo što mi je to u podsvesti - konstatovao je on.\nVučić je izrazio uverenje da će još više francuskih kompanija dolaziti u Srbiju i ulagati i da ćemo naše istorijske, tradicionalne veze umeti da razvijamo na najbolji način.\nNa kraju konferencije za štampu, posle razgovora sa predsednikom RS Milrodom Dodikom, Vučić je pozvao građane Srbije, ali i RS, da dođu i vide projekat Beograd na vodi, da vide kako izgleda promenada i kako je od jedne male makete pokazano kako se ostvaruju snovi i kreira život.\nVučić: Srbija ne može da da više od onoga što su njeni interesi\nPotpuno pomračenje Meseca videće se i iz Srbije!


Neće biti ograničavanja kretanja zbog koronavirusa\nBeograd, 18. oktobar 2020.\nPredsednica Vlade Republike Srbije Ana Brnabić izjavila je da ne postoji plan da se građanima Srbije zabrani kretanje zbog novog talasa koronavirusa, upozorivši na to da ako ne budemo disciplinovani brzo možemo da uđemo u problem.\nBrnabić je, gostujući na Televiziji Pink, rekla da će se to izbeći, izrazivši uverenje da ćemo uspeti da na drugi način preventivno delujemo kod trećeg talasa.\nKao neko ko je predsednik Kriznog štaba, moram da kažem da se to ne zaustavlja tako lako.\nVidimo porast brojeva i sigurno je da ćemo u danima pred nama imati pogoršanje, navela je premijerka i istakla da je važno da se zaštiti zdravstveni sistem.\nOna je podsetila na to da imamo dovoljno respiratora, ali da ne možemo ponovo da dozvolimo da sve bolnice budu kovid bolnice jer moraju da se leče i oboleli od drugih bolesti.\nPrema njenim rečima, u Areni se otvara privremena bolnica ne zato što su bolnice pune, već da ne bismo druge bolnice pretvarali u kovid bolnice.\nBrnabić je najavila da će nova vlada biti vlada kontinuiteta od 2014, u njoj će najverovatnije biti 50 odsto žena, a vodiće izuzetno odlučnu borbu protiv korupcije i kriminala.\nBrnabić je, napominjući da ne može da govori o koalicionim partnerima i sastavu Vlade jer mora prvo da u utorak dobije podršku Predsedništva SNS, istakla da će u Vladi najverovatnije biti i dva nova ministarstva.


Vjosa Osmani i predsednik švajcarskog Nacionalnog saveta Andreas Aebi (Foto Predsedništvo Kosova)\nKako se navodi, tokom posete, ona se sastala sa liderima švajcarske države, sa kojima je diskutovala o međusobnoj saradnji, pomoći u oblasti razvoja, identifikovanju novih oblasti u sferi bilateralne saradnje i o konkretnim projektima.\n„Vladavina zakona, demokratizacija, bezbednost, transparentnost i odgovornost i dalje su zajednički ciljevi i naši saveznici nastavljaju da budu uz nas u njihovom promovisanju, kao što su bili i do sada. A na polju razvoja, istakla sam da je budućnost Kosova orijentacija na kapitalne i ljudske investicije, i u tom smeru, osnov svakog uspeha je investiranje u obrazovanje, u tom pravcu sam dobila posvećenost naših partnera da nas podrže u prezentovanju dualnog sistema obrazovanja u našoj zemlji“, rekla je Osmani.\nNa sastancima se diskutovalo i o mogućnosti potpore zdravstvenom sektoru od strane švajcarske države.\n"Švajcarski državni organi su iskazali spremnost kako bi podržali put Kosova prema EU, kao i učlanjenje u razne međunarodne organizacije, od kojih je veliki broj sa sedištem u Švajcarskoj", ističe se u saopštenju dostavljenom medijima.\nDodaje se da je na sastancima sa državnim liderima Švajcarske, Osmanijeva govorila i o bitnosti regionalne saradnje, u čijem kontekstu je spomenut i dijalog Beograda i Prištine. Ona je istakla da epilog ovog dijaloga mora da bude međusobno priznanje u trenutnim granicama Kosova.


General Hart preuzeo komandu NATO štaba u Sarajevu\nGeneral Merl Hart, koji je danas preuzeo dužnost komandanta NATO štaba Sarajevo, poručio je da će u fokusu njegovog mandata biti rješavanje pitanja vojne imovine i viškova municije i naoružanja.\nHart je na ceremoniji u bazi Butmir, na kojoj je preuzeo dužnost od generala Valtera Lorda, rekao da će se u narednom periodu fokusirati na dokument Pregled odbrane i na reforme sektora logistike i nabavki.\nOn je naveo da je 1993. i 1994. godine učestvovao u "vazdušnom mostu" dostavljanja hrane i humanitarne pomoći u BiH i snabdijevanju fancuskih trupa u Sarajevu.\n"Cijenim ono što su general Lord i komandant Eufora Diter Hajdeker uradili kao tim na ostvarivanju zajedničkih ciljeva. Ta saradnja nastaviće se i tokom mog mandata", poručio je Hart.\nKomandant Savezničke zajedničke komande u Napulju admiral Brus Klingan zahvalio je odlazećem generalu Lordu, odajući mu priznanja na liderstvu i rezultatima koje je postigao na čelu NATO štaba Sarajevo.\nKlingan je izrazio zahvalnost i priznanje NATO-a na podršci BiH međunarodnim bezbjednosnima snagama u Avganistanu, te pozdravio činjenicu da Ministarstvo odbrane radi na NATO integracijskim ciljevima i da deklariše potencijalno raspoložive snage za aktivnosti Partnerstva za mir i operacije odgovora na krize pod vođstvom Sjeveroatlantske alijanse.\nDanašnjoj ceremoniji primopredaje komande prisustvovale su zvanice iz političkog i vjerskog života i vojno-diplomatskog kora.


LŠ - Mega stigla do trećeg trijumfa - Sportske.net\nLŠ - Mega stigla do trećeg trijumfa\nDan posle Partizana, i Mega Leks upisala novi trijumf u FIBA Ligi šampiona.\nFoto: Beta/ABA liga/Olimpija Ljubljana/Ales Fevzer/Ds\nMarelja se vratio u Mega LeksMilojević se nada dobroj igri i pobedi protiv MornaraMilojević: ''Vreme je da počnemo da pobeđujemo''Janković srušio Megu, sedmi vezani poraz Milojevićeve ekipe!Milojević: "Verujem da imamo snage za dobar meč sa Olimpijom"\nStopostotan učinak naših predstavnika u 10. kolu FIBA Lige šampiona.\nPodsetimo, Partizan je sinoć u dramatičnoj utrakmici savladao Zelenu Goru u Poljskoj sa 81:80 posle produžetka, a večeras je ekipa Mega Leksa, u okviru Grupe D pred svojim navijačima savladala Mornar iz Bara sa 60:53.\nU utakmici bez mnogo uzbuđenja, Mega je uspela da trijumfuje i tako najavi izlazak iz rezultatske krize zahvalju7jući kojoj je dostela pri samo dno tabele i u ABA ligi i u FIBA Ligi šampiona.\nDo večerašnje pobede predvodili su je Jovan Novak sa 14 i Rade Zagorac sa 12 poena i osam skokova.\nU poraženoj ekipi istakli su se Elis sa 15 i Bakić sa 10 postignutih poena.


Petarda Turbine protiv Stoca\nTek u šestom kolu ekipa Turbine uspjela je u prvenstvu Druge lige jug FBiH zabiležiti prvu pobjedu i to kakvu. Turbosi su na gradskom stadionu “Salem Halilhodžić” u Jablanici petardom kući ispratili ekipu Stolac.\nNa izuzetno teškom terenu ekipa Adnana Ćupine uspjela je gostima iz Stoca dati pet golova, a ne primiti ni jedan. Golove za ekipu iz Jablanice postigli su Amer Ovnović i Edis Husović po dva, Adel Ajkunić jedan. Pored kapitena Admira Avdića na golu je briljirao Husrep koji je odbranio penal gostima u prvom poluvremenu, dok je maestralni Kasim Zahirović imao čak tri asistencije kod postignutih golova.\nTako je Turbina nakon dva remija (Kamešnica, Sloga), dva poraza (Brotnjo, Rama), nakon niza malera koji su je pratili došla do prve ovosezonske pobjede i to ubjedlijive protiv ekipe Stoca koja je prije ovog kola zauzimala četvrto mjesto na tabeli sa gol razlikom od 15 datih i samo 5 primljenih golova.\nU narednom sedmom kolu Druge lige jug FBiH ekipa Turbine gostuje u Livnu gdje će igrati sa ekipom Troglava.\npogledano 195 puta\nOmer Ćosić, FK Klis: Rama je neugodan protivnik, uz pravi pristup i zalaganje do tri boda\nBajević pozvao 30 igrača, Prevljak na spisku, pozvana i četiri debitanta


Srbija politički poentira vakcinama – Sandžaklija\nSrbija politički poentira vakcinama\n„Frankfurter algemajne cajtung“ piše o protivljenju Prištine vakcinaciji kosovskih Srba i uspjeloj političkoj ofanzivi Beograda uz pomoć vakcina. Vučić se kreće između Zapada i Rusije, a osigurava u Pekingu, piše list.\n„Virusi ne znaju za granice, ali vakcine znaju”, počinje Frankfurter algemajne cajtung (FAZ) tekst o trvenju između Beograda i Prištine zbog vakcinacije kosovskih Srba. Kad je predsjednik Aleksandar Vučić krajem godine najavio vakcinaciju na sjeveru Kosova i u srpskim enklavama, iz Prištine su rekli da će zaustavili „ilegalne kanale“ za unošenje vakcine.\n„Istraga je zaista pokrenuta nakon što je vakcinacija kosovskih Srba u decembru ipak počela u manjem obimu. Kao razlog je navedeno da cjepivo koje koristi Srbija nema potrebnu dozvolu kosovskih službi i da, osim toga, intervencija Beograda krši državni suverenitet Kosova”, piše novinar Mihael Martens za ugledni frankfurtski list.\nNezadovoljstvo u Prištini, dodaje se u tekstu, ima veze i s nejednakom situacijom u obje zemlje – dok je u Srbiji vakcinisano oko milion ljudi, na Kosovu uopšte nema cjepiva. Srbija je na vrhu kontinentalne Evrope po udjelu vakcinisanih, posebno jer ima veće količine kineske i ruske vakcine, piše list.\n„No kosovsko rukovodstvo neće kineske i ruske vakcine čak ni na poklon“, dodaje FAZ, navodeći izjavu vjerovatnog budućeg premijera Aljbina Kurtija koji je rekao da se Kosovo „orijentiše prema Zapadu“. To se ne može zamijeniti „nekakvim istočnim nedemokratskim silama“, rekao je Kurti, dodajući da se „pokazalo da nema sigurnosti u pogledu kvaliteta“ vakcine iz Rusije i Kine, te da se uz njih vezuju „uslovi u formi geopolitičkih igara“.\n„Zbog tih upozorenja iz Prištine, Srbija je prebacila vakcinaciju za kosovske Srbe u gradove na jugu Srbije blizu granici”, piše dalje Martens. „Možda nije u skladu sa zaštitom od zaraza da ljudi zarad vakcinacije krenu u višesatnu vožnju autobusom, ali oni koriste ponudu – i to očito i kosovski Albanci. Iz Bujanovca, najjužnijeg od tri srpska vakcionaciona centra za Kosovo, stižu izvještaji da tamo i kosovski Albanci dobijaju injekciju protiv virusa.”\nFrankfurtski list navoda da iz srpske perspektive ima logike da se uključe i kosovski Albanci: „Jer, prema zvaničnom beogradskom viđenju, Kosovo nije nezavisna država nego i dalje srpska pokrajina pa su formalno svi Kosovari srpski građani.“\n„Institucije na Kosovu to naravno vide drukčije. Ali to što primoravaju kosovske Srbe da zarad vakcinacije krenu na naporan put, iako im sami ne nude vakcinaciju, to sigurno neće doprinijeti da se ojača identifikacija srpske manjine sa kosovskom državom“, ocjenjuje list.\nDodaje se da Srbija upravo u regionu bilježi političku pobjedu „vakcinalnom diplomatijom“. Navodi se da su simbolični kontigenti od par hiljada vakcina donirani Sjevernoj Makedoniji, Crnoj Gori i Federaciji BiH. „Ali efekat ne izostaje, jer se predaja vakcina uvijek inscenira pred kamerama”, piše FAZ. „Uz to, te male isporuke daju zemljama priliku da makar vakcinišu medicinsko osoblje u najizloženijim odjeljenjima.”\nList zaključuje: „Izgleda da se isplati Vučićeva politika da vijuga između Zapada i Rusije, a da se istovremeno u Pekingu osigurava protiv prevelikog uticaja Moskve.“


Glavna tema sednice Grupacije nosilaca dozvole za lek je bila nova regulatorna obaveza za evropske proizvođače lekova koja uvodi sistem za praćenje prometa leka, od proizvođača do pacijenta, i podrazumeva označavanje svakog pojedinačnog pakovanja leka jedinstvenim serijskim brojem. Osnovni cilj nove prakse je zaštita pacijenata od falsifikovanih lekova koji su sve češća pretnja s napretkom interneta i mobilnih tehnologija.\nNa sednici se razmatrala Direktiva 2011/62/EU Evropskog parlamenta koja predviđa osnivanje Nacionalne verifikacione organizacije, odnosno uspostavljanje nacionalnog sistema za čuvanje i proveru podataka o lekovima u koji će biti unet svaki jedinstveni serijalizacijski broj, koji će omogućiti brzo i jednostavno očitavanje broja serije, serijalizacijskog broja i datuma isteka roka upotrebe na svim mestima izdavanja lekova.\nDogovoreno je osnivanje radne grupe u okviru grupacije čiji će osnovni zadatak biti izrada plana aktivnosti i predlog legislativnog okvira na nacionalnom nivou za primenu Direktive 2011/62/EU i DU 2016/161. Radnu grupu činiće i predstavnici Grupacije proizvođača lekova.\nRazgovarano je i o otvorenim pitanjima u vezi sa primenom novog Pravilnika o izmenama i dopunama Pravilnika o sadržaju zahteva i dokumentacije, kao i načinu dobijanja dozvole za stavljanje leka u promet ("Sl. glasnik RS", br. 30/2012 i 72/2018). Ovaj pravilnik je jedan je od osnovnih propisa u oblasti lekova.\nDogovoreno je i otvaranje pitanja za unapređenje postupaka koji se vode pred Agencijom za lekove i medicinska sredstva, za oblast humanih lekova.\nČlanice su upoznate sa učešćem u izradi situacione analize i predloga aktivnosti za uključivanje procene zdravstvenih tehnologija u proces donošenja odluka u zdravstvu, kao i sa statusom propisa koji su planirani za usvajanje u ovoj godini.\nU aktivno članstvo Grupacije nosilaca dozvole za lek su primljene kompanije Octapharma, Amicus i Benifarm.\nIzvor: Vebsajt Privredne komore Srbije, 30.10.2018.


Google Maps i nove funkcije za lakšu orijentaciju | PC Press\nGoogle Maps i nove funkcije za lakšu orijentaciju\nGoogle Maps je objavila listu novih korisnih funkcija, a među prvima je novi “Community Feed“, koji ovaj servis sve više približava društvenoj mreži. Iz kompanije kažu da korisnici svakodnevno objave preko 20 miliona ocena i opisa omiljenih lokacija, uključujući i preporuke, fotografije, kritike i odgovore na pitanja drugih korisnika, pa će News Feed poslužiti kao mesto za okupljanje svih korisnih informacija.\nPored Feeda, koji nudi i „follow“ opciju za praćenje korisnika, te „like“ kao na drugim socijalnim platformama, Maps dobija i oznake za brojeve zgrada, te pešačkih prelaza, što bi trebalo da dodatno poboljša snalaženje u prostoru. Tako sada na zumiranoj mapi mogu da se vide mesta za prelazak ulice, te male oznake sa brojevima, a platforma je malo pre toga dobila i oznake za semafore. I to nije sve – “Commute” tab je pretvoren u „Go“ tab, pa će korisnici, pored lokacija na kojima žive i rade, moći da pinuju i mesta koja često posećuju, te samo jednim klikom dobiju putokaz do njih.\nJoš jedna nova funkcija je i “Connected Photos“, koja, kako se kaže, podražava iskustvo kretanja kroz neku ulicu, ali bez komplikacija koje donose snimci od 360 stepeni. Funkcija traži ARCore kompatibilne telefone, sa Google 3D-sensing Augmented Reality, a korisnici virtualnom ulicom mogu da se kreću uz pomoć tastera za napred i nazad.\nGoogle Maps je već neko vreme prva lokacija na koju pomisli neko ko se nađe u nepoznatoj sredini, a ima pametni telefon u džepu. Nove opcije znače i bolju uslugu, a platforma koja sve više liči na društvenu mrežu samo je deo trenda u svetu koji je navikao da sve bude povezano.\nTagovi: društvene mreže, Google, Google Maps, mape, navigacija, snalaženje\n← Aktivisti traže da Google progovori o korisničkim podacima koje deli sa policijom\nGoogle Stadia dostupna u još 8 evropskih država →


Opstaje li pruga Kruševac - Kraljevo? - KruševacGrad\nU ovdašnjoj lokalnoj samoupravi navode da su zainteresovani da saobraćaj na toj pruzi opstane, ali da dalji koraci zavise i od ostalih opština i grdaova na toj trasi. Odgovore iz JP Železnice Srbije o tome ko, kada i na osnovu kojih analiza donosi konačnu odluku – nismo dobili!\nGrad Kruševac je zainteresovan za to da se sačuva železnički saobraćaj na relaciji Kruševac – Kraljevo\n– Gradska uprava je zainteresovana da preuzme upravljawe i organizovanje železničkog saobraćaja na teritoriji Grada, ali su dalje aktivnosti vezane za stavove drugih gradova i opština koje su vezane za tu deonicu – rečeno je listu GRAD u Gradskoj upravi.\nO mogućnosti da putnički saobraćaj na deonici Kruševac – Kraljevo bude ukinut nedavno su pisali nacionalni mediji, navodeći da bi Vlada na predlog Ministarstva saobraćaja trebalo do kraja jula da donese odluku o gašenju železničkog saobraćaja na 20 deonica. Osnov za takvu odluku je, kako je navedeno, analiza o rentabilnosti „Železnica Srbije“, koja je pokazala da neke pruge treba zatvoriti.\nIz JP Železnice Srbije listu GRAD ni nakon nedelju dana i više telefonskih poziva nisu stigli odgovori o tome da li je rađena procena rentabilnosti te deonice i, ukoliko jeste, šta je pokazala, te ko bi i kada trebalo da donese konačnu odluku.\nU izjavi Zorane Mihajlović, ministarke građevinarstva, saobrađaja i infrastrukture, postavljenoj na sajt tog ministarstva, stoji da se ne koristi više od 350 kilometara pruga i da će u naredna dva meseca biti gotova detaljna analiza šta će biti sa prugama koje nisu profitabilne i važne za državu. Precizirala je da će ta analiza pokazati koje su pruge profitabilne i moraju ostati državne i strateške, a koje mogu biti ustupljene na korišćenje privatnicima, ukoliko lokalne samouprave budu zainteresovane da raspišu javne pozive.\nPodsetila da je prošle godine usvojen Zakon o železnici kojim je omogu}eno da država ne bude jedina koja će da radi na prugama nego da se da mogućnost lokalnim samoupravama, a one putem javnog konkursa nekim privatnim prevoznicima da mogu da rade na određenim prugama.Kako kaže, u Ministarstvu već razgovaraju sa svim lokalnim samoupravama kako bi videli koliko su one spremne da učestvuju u takvim stvarima.\n16.10.2021 0 118\n15.10.2021 0 340\n15.10.2021 0 112\n18. oktobra 2021., 09:22


Izvor: B92, 17.Dec.2019, 11:42\nProtekle nedelje pripadnici Uprave saobraćajne policije sproveli su pojačanu kontrolu saobraćaja. Vladimir Vida iz Uprave saobraćajne policije rekao je za RTS da je za sedam dana otkriveno 2.800 vozača koji su upravljali vozilom pod dejstvom alkohola. >> Pročitaj celu vest na sajtu B92 <<\nZakonom o bezbednosti saobraćaja na putevima, propisana je kazna za upravljanje vozilom pod dejstvom alkohola od 10.000 dinara, u fiksnom iznosu za one manje količine, - pa do 120.000, odnosno 140.000 - kumulativno izrečena sa kaznom zatvora od 30 do 60 dana za vrednosti preko dva promila - što je zakonom definisano kao nasilnička vožnja.\n"Zakonom o obaveznom osiguranju je propisano da ukoliko vozač upravlja vozilom pod dejstvom alkohola - on ostaje bez prava na osiguranje, što znači u praksi ako se dogodi saobraćajna nesreća kada učestvuje neko skuplje vozilo šteta, odnosno novac koji treba da plati za popravku može višestruko da premaši ove kazne zatvora", objasnio je Vida.\n"Ubuduće će saobraćajna policija u zahtevima za pokretanje prekršajnog postupka inicirati meru obaveznog lečenja tih vozača", rekao je Vida.\n"Policija ima i niz preventivnih akcija koje se uglavnom odnose na mlađe vozače, sa probnim dozvolama i bitna akcija matura koja se odnosi na učenike završnih razreda srednje škole", kaže on. Govoreći o statistici, na putevima u Srbiji ove godine poginulo je 516 ljudi, devetoro manje nego prethodne godine.\n"Treba i saobraćajna policija i privredni subjekti koji se bave bezbednošćusaobraćaja i mediji da ulože dodatni napor da bi se došlo do bolje statistike", zaključio je Vladimir Vida.\nRTS: Stefanović: Saobraćajna kultura u Srbiji na nedovoljno visokom nivou\nNoviMagazin.rs: Za sedam dana u Srbiji 2.791 vozač kažnjen zbog alkohola\nB92: Za sedam dana 2.791 vozač kažnjen zbog vožnje u alkoholisanom stanju VIDEO\nRadio 021: Za nedelju dana više od 2.700 vozača kažnjeno zbog vožnje u alkoholisanom stanju


Tanjug 6. februara 2021. 10:21\nBEOGRAD – Pomoćni trener Mege Vladimir Zlatanović izjavio je da njegov tim protiv Mornara mora da bude fokusiran na defanzivne zadatke svih 40 minuta utakmice.\nMega sutra od 12 sati u 18. kolu ABA lige dočekuju Mornar u hali sportova „Ranko Žeravica“, a domaći tim će kao i u prethodnom kolu voditi Zlatanović, jer se prvi trener Vladimir Jovanović zbog korona virusa nalazi u izolaciji.\n„Mornar je napravio veoma respektabilan sastav za ovu sezonu sa jasnim ciljevima za visok plasman u oba takmičenja. Ulaskom u Top 16 fazu Evrokupa već su ispunili jedan cilj, a sigurno je da igrama u dosadašnjem delu sezone u ABA ligi pokazuju da su jedan od favorita za osvajanje. Mornar gaji napadački stil igre i samim tim je jasno da moramo biti jako fokusirani na defanzivne zadatke svih 40 minuta, te uz kontrolisanu i pametnu igru u napadu mislim da možemo da odigramo jednu dobru utakmicu“, rekao je Zlatanović za klupski sajt.\nMega trenutno ima skor 11-6, dok Mornar ima 13 pobede i tri poraza i drži prvu poziciju.\n„U nedelju igramo veoma bitnu utakmicu protiv Mornara koji igra odlično ove sezone u ABA ligi. Imaju izuzetno kvalitetnu ekipu popunjenu sjajnim igračima na svim pozicijama. Moramo da budemo koncentrisani i borbeni svih 40 minuta utakmice ukoliko želimo da dođemo u priliku da ostvarimo trijumf i tako nastavimo borbu za plej-of“, izjavio je Kazalon.


Pravilnik o bližim uslovima za kvalifikovane elektronske vremenske žigove Pravilnik o bližim uslovima za kvalifikovane elektronske vremenske žigove\nPravilnik o bližim uslovima za kvalifikovane elektronske vremenske žigove\nHome/Privredni subjekti / delatnosti • Propisi /Pravilnik o bližim uslovima za kvalifikovane elektronske vremenske žigove\n24.08.2019.PropisiPrivredni subjekti / delatnostiElektronsko poslovanje, Pravilnik\nPrimena standarda EN 319 421\nPolitika i praktična pravila usluge izdavanja kvalifikovanih elektronskih vremenskih žigova\nIzvor tačnog vremena\nObjavljivanje asimetričnog javnog ključa\nKorišćenje naprednog elektronskog potpisa odnosno pečata\nProtokol izdavanja vremenskog žiga\nIzdavanje nekvalifikovanih vremenskih žigova\nPrimena Pravilnika o izdavanju vremenskog žiga\nOvim pravilnikom se propisuju bliži uslovi za kvalifikovane elektronske vremenske žigove.\n1) sistem za izdavanje vremenskih žigova je sklop informaciono-tehnoloških proizvoda i komponenti namenjen da podrži pružanje usluge izdavanja vremenskih žigova;\n2) jedinica za formiranje vremenskih žigova je tehnička celina u okviru sistema za izdavanje vremenskih žigova koju čine odgovarajuće hardverske i softverske komponente i koristi se za formiranje kvalifikovanih vremenskih žigova, pri čemu jedna jedinica za formiranje vremenskih žigova koristi jedan asimetrični privatni ključ za potpisivanje odnosno pečatiranje vremenskih žigova;\n3) asimetrični privatni ključ je tehnička realizacija podataka za kreiranje elektronskog potpisa odnosno pečata korišćenjem metoda asimetrične kriptografije;\n4) asimetrični javni ključ je tehnička realizacija podataka za validaciju elektronskog potpisa odnosno pečata korišćenjem metoda asimetrične kriptografije.\nUsluga izdavanja kvalifikovanih elektronskih vremenskih žigova obavlja se saglasno zahtevima standarda ETSI EN 319 421 „Electronic Signatures and Infrastructures (ESI); Policy and Security Requirements for Trust Service Providers issuing Time-Stamps” (u daljem tekstu: EN 319 421), uključujući i dodatne zahteve tog standarda – koji se odnose na izdavanje kvalifikovanih elektronskih vremenskih žigova, odnosno zahteve iz drugih standarda na koje se iz tog standarda direktno i indirektno upućuje, kao i zahtevima odgovarajućih standarda, dokumenata i preporuka koje se odnose na pružanje usluge izdavanja kvalifikovanih elektronskih žigova, ako se njima obezbeđuje najmanje jednak kvalitet pružanja usluge koji se postiže primenom standarda EN 319 421.\nZahtevi standarda EN 319 421 koji se odnose na Listu od poverenja shodno se primenjuju za Javnu listu kvalifikovanih usluga od poverenja.\nSistem za izdavanje vremenskih žigova mora biti saglasan zahtevima standarda EN 319 421 koji se odnose na Sistem tela za vremenski žig.\nJedinica za formiranje vremenskih žigova mora biti saglasna sa zahtevima standarda EN 319 421 koji se odnose na Jedinicu za formiranje vremenskih žigova.\nPolitika usluge izdavanja kvalifikovanih elektronskih vremenskih žigova (u daljem tekstu: politika izdavanja vremenskih žigova) definiše zahteve koje treba da ispunjava usluga izdavanja kvalifikovanih elektronskih vremenskih žigova, dok praktična pravila za pružanje usluge izdavanja kvalifikovanih elektronskih vremenskih žigova (u daljem tekstu: Praktična pravila izdavanja vremenskih žigova) definišu operativne procedure u cilju ispunjenja tih zahteva, tj. način na koji pružalac usluge izdavanja kvalifikovanih elektronskih vremenskih žigova ispunjava tehničke, organizacione i proceduralne zahteve poslovanja koji su određeni u politici izdavanja vremenskih žigova.\nPolitika izdavanja vremenskih žigova se definiše nezavisno od specifičnog operativnog okruženja pružaoca usluge izdavanja kvalifikovanih elektronskih vremenskih žigova, dok praktična pravila izdavanja vremenskih žigova daju detaljan opis organizacione strukture, operativnih procedura, kao i fizičko i računarsko okruženje pružaoca usluge izdavanja kvalifikovanih elektronskih vremenskih žigova.\nPolitika izdavanja vremenskih žigova i Praktična pravila izdavanja vremenskih žigova moraju biti usklađeni sa odredbama zakona, odredbama propisa donetih na osnovu zakona, kao i zahtevima standarda koji su tim propisima propisani da se primenjuju.\nPolitika usluge izdavanja vremenskih žigova treba da ispunjava zahteve iz standarda EN 319 421, uključujući zahteve iz drugih standarda na koje se iz tog standarda direktno i indirektno upućuje, a koji se odnose na politiku izdavanja vremenskih žigova.\nPraktična pravila usluge izdavanja vremenskih žigova treba da ispunjavaju zahteve iz standarda EN 319 421, uključujući zahteve iz drugih standarda na koje se iz tog standarda direktno i indirektno upućuje, a koji se odnose na praktična pravila izdavanja vremenskih žigova.\nJedinica za formiranje vremenskih žigova koristi izvor tačnog vremena (u daljem tekstu: časovnik) koji mora biti zaštićen od neprimećenih promena i mora se obezbediti da se svaka promena rada časovnika izvan predviđenih parametara odmah ustanovi.\nČasovnik mora biti sinhronizovan sa univerzalnim koordiniranim vremenom (UTC), tako da bude obezbeđeno da u trenutku formiranja vremenskog žiga vreme koje je upisano u vremenskom žigu ne odstupa od UTC vremena za više od jedne sekunde.\nAsimetrični javni ključ koji služi za verifikaciju elektronskog potpisa odnosno pečata vremenskih žigova, tj. koji odgovara asimetričnom privatnom ključu korišćenom u jedinici za formiranje vremenskih žigova, objavljuje se u okviru Javne liste kvalifikovanih usluga od poverenja.\nNapredni elektronski potpis odnosno pečat koji se koristi za potpisivanje odnosno pečatiranje vremenskog žiga mora biti zasnovan na elektronskom sertifikatu izdatom od strane pružaoca usluge izdavanja elektronskih sertifikata koji uslugu pruža saglasno standardu ETSI EN 319 411-2 „Electronic Signatures and Infrastructures (ETSI); Policy and security requirements for Trust Service Providers issuing certificates; Part 2: Requirements for trust service providers issuing EU qualified certificates”.\nElektronski sertifikat koji se koristi za elektronski potpis odnosno pečat iz stava 1. ovog člana mora dodatno biti saglasan zahtevima iz standarda ETSI EN 319 422: „Electronic Signatures and Infrastructures (ESI); Time-stamping protocol and time-stamp token profiles” (u daljem tekstu: EN 319 422) koji se odnose na profil sertifikata jedinice za formiranje vremenskih žigova.\nSistem za izdavanje vremenskog žiga omogućava elektronski pristup usluzi izdavanja kvalifikovanih elektronskih vremenskih žigova korišćenjem protokola koji je saglasan standardu ETSI EN 319 422, uključujući i dodatne zahteve tog standarda koji se odnose na kvalifikovane elektronske vremenske žigove.\nFormat zahteva za izdavanje vremenskog žiga koji se upućuje sistemu za izdavanje vremenskog žiga treba da bude u skladu sa zahtevima standarda EN 319 422 koji se odnose na profil za format zahteva.\nFormat odgovora na zahtev iz stava 2. ovog člana treba da bude u skladu sa zahtevima standarda EN 319 422 koji se odnose na profil za format odgovora.\nAko pružalac usluge izdavanja kvalifikovanih elektronskih vremenskih žigova takođe izdaje elektronske vremenske žigove koji nisu kvalifikovani, tada:\n1) ne sme da se koristi zajednička pristupna tačka za elektronski pristup usluzi izdavanja kvalifikovanih elektronskih vremenskih žigova i za elektronski pristup usluzi izdavanja nekvalifikovanih elektronskih vremenskih žigova;\n2) ne sme da se koristi isti asimetrični privatni ključ za potpisivanje odnosno pečatiranje kvalifikovanih i nekvalifikovanih vremenskih žigova.\nIzdavaoci vremenskog žiga iz člana 73. stav 4. Zakona mogu da izdaju kvalifikovane vremenske žigove u skladu sa Pravilnikom o izdavanju vremenskog žiga („Službeni glasnik RS”, broj 112/09) najduže godinu dana od dana stupanja na snagu ovog pravilnika.\nPravilnik o izdavanju vremenskog žiga („Službeni glasnik RS”, broj 112/09) prestaje da važi istekom roka iz člana 11. ovog pravilnika.


M. D.\t 18. februara 2016. 18:00\nMinistar za rad, zapošljavanje, boračka i socijalna pitanja Aleksandar Vulin izjavio je danas da će se Srbija tokom izbegličke krize ponašati u skladu sa postupcima Austrije.\n“Kako se ponaša Austrija, tako će se ponašati i Srbija”, rekao je Vulin novinarima u Beogradu, komentarišući odluku Austrije da će dnevno s balkanske rute prihvatati maksimalno 80 zahteva za dobijanje azila, a propuštati 3.200 izbeglica.\nVulin je rekao da će se Srbija, kao i do sad, ponašati odgovorno prema sebi, svojoj teritoriji i građanima i izbeglicama, ali i prema drugim zemljama na migrantskoj ruti.\n“Svoje probleme nećemo da prebacujemo na bilo koga drugog, ali ne dozvoljavamo da se bilo čiji tuđi problemi rešavaju na teritoriji Srbije”, rekao je Vulin.\nKako je istakao, ako Austrija ili bilo koja druga zemlja ima neka nova pravila i hoće da ubrza ili uspori protok migranata, da primi veći ili manji broj ljudi, Srbija je dužna da sprovede potpuno istu odluku kao i oni.\nPrema njegovim rečima, to je dogovor koji je i do sad postignut na svakom sastanku.\n“Država Srbija se ponašala i odgovorno i humano, ali mora da bude odgovorna prema svojim građanima i teritoriji”, rekao je Vulin.\nMinistarka unutrašnjih poslova Austrije Johana Mikl-Lajtner saopštila je juče da će maksimalno 80 zahteva za dobijanje azila biti prihvaćeno dnevno sa balkanske rute, a propuštano 3.200 izbeglica.\n“Austrija spada u najopterećenije zemlje članice EU i dostigla je do svojih granica izdržljivosti”, naglasila je Mikl-Lajtner u saopštenju i dodala da je pitanje razume kako obezbediti sopstvene granice sve dok ne postoji evropsko rešenje.


[VIDEO] Terenska posjeta SBK: Uručeni ramazanski paketi, održani sastanci s načelnicima, volonterima i osobljem Crvenog križa – Crveni križ FBiH\nTerensku posjetu organizacijama Crvenog križa Srednjobosanskog kantona generalni sekretar Crvenog križa Federacije BiH Namik Hodžić sa svojim saradnicima počeo je posjetom organizacije u Kiseljaku. Potom su uslijedile oragnizacije Crvenog križa u Fojnici, Busovači, Vitezu, Novom Travniku, Bugojnu i Donjem Vakufu.\nU okviru ove posjete, koja se odvijala u Nedjelji/Tjednu Crvenog križa i Crvenog polumjeseca generalni sekretar posjetio je i Zavode za zbrinjavanje mentalno invalidnih osoba Drin i Bakovići u Fojnici, kojim je uručena donacija higijenskih sredstava, a koju finansira UNICEF.\nSa rukovdstvom CKO Vitez te mladim volonterima Hodžić je obišao porodice u potrebi te im uručio ramazanske pakete.\nU Busovači i Bugojnu upriličen je susret sa načelnicima ovih općina i delegacijom Crvenog križa Federacije BiH, te lokalnim organizacijama CK.\nTerenska posjeta organizacijama Crvenog križa u Srednjobosanskom kantonu završena je posjetom u Donjem Vakufu gdje su osoblje i volonteri sa generalnim sekretarom CKFBiH i koordinatorom mladih podijelili najznačajnije aktivnosti koje sprovode u odgovoru na COVID-19, ali i u okviru Nedjelje/Tjedna Crvenog križa i Crvenog polumjeseca.


Nastavlja se projekat "Siđi do reke": u sredu se postavljaju klupice za uživanje uz reku Timok - Glas Zaječara\nHome Društvo Nastavlja se projekat „Siđi do reke“: u sredu se postavljaju klupice za...\nNakon privremene obustave projekta, prikupljene su potrebne dozvole i planirano postavljanje klupica neformalne grupe “Outhide festival” u okviru projekta “Šta nam teško”, podržanog od strane Ministarstva omladine i sporta, biće realizovano.\nOvaj deo grada posećuju svakodnevno kako mladi sa svojim drugarima, tako i sugrađani kad šetaju sa porodicama ili svojim kućnim ljubimcima. Ideja mladih ljudi okupljenih u neformalnoj grupi Outhide bila je da omogući svima njima nove klupice gde se mogu odmoriti, ali i da dodatno ulepša prostor na samom keju. Ova grupa maldih Zaječaraca, pored toga što svojim vršnjacima i drugim zainteresovanim sugrađanima, ali i mladim iz drugih gradova ponudi alternativni muzički zvuk svake godine na prostoru Park šume Kralejvica, želi da tokom godine uradi nešto korisno za svoj grad i svoju lokalnu zajednicu, bilo da je to postavljanje klupica ili ulepšavanje gradskih fasada umetničkim muralima.\nPostavljanje klupica biće realizovano u sredu 21. oktobra 2020. godine.\nPrethodni tekstKrеćе izrada Programa lokalnog еkonomskog razvoja u Zaječaru za pеriod 2021. -2023. godine\nNaredni tekstPoziv za učenike Gimnazije: prijavite se na konkurs za petodnevni boravak u Španiji ili Poljskoj


Abhazija traži priznanje nezavisnosti\nParlament druge gruzijske separatističke oblasti Abhazije zatražio je od Rusije da prizna njenu nezavisnost. Istovremeno, američki ambasador pri NATO-u Kurt Voker kazao je Radiju Slobodna Evropa da Rusija mora da povuče svoje trupe iz zone razdvajanja čim budu razmešteni posmatrači OEBS-a.\nParlament Abhazije je saopštio da nakon poslednjih događaja nije moguć njen ostanak u Gruziji, tražeći od Rusije da prizna nezavisnost ove regije. Lider Abhazije Sergej Bagapš u obraćanju poslanicima:\n"Ukoliko ne ostvarimo u narednih nekoliko dana to što planiramo, nećemo moći u narednih deset godina. To smo rekli ruskom predsedniku Dmitriju Medvedevu. Lider Južne Osetije i ja smo mu predočili da ni pod kojim uslovima ne možemo živeti u državi Gruziji."\nIako bez podrške Rusije separatističke oblasti u Gruziji ne bi mogle opstati, Moskva do sada nije priznala njihovu nezavisnost.\nU međuvremenu, američki ambasador pri NATO-u Kurt Voker upozorio je u intervjuu za Radio Slobodna Evropa Rusiju da primirje koje je potpisano ne dozvoljava joj da zadrži svoje trupe u Gruziji u zoni razdvajanja unedogled.\n"Kratkoročno, uvažava se da je potrebna zona gde će Rusija moći da obavlja svoje vojne aktivnosti. Međutim, to je samo privremena mera do razmeštanja posmatrača OEBS-a koji će nastaviti posao koji do tada treba obavlja Rusija. Dakle, to nije carte blanche za ostanak ruskih trupa", istakao je Voker.\nI dok su odnosi između Moskve i Zapada zategnuti, ovoga puta zbog sporog povlačenja ruskih trupa, u međuvremenu se nastavlja debata u kojoj meri je Kremlj intervencijom u Gruziji prekršio međunarodno pravo.\nEn Meri Sloter, profesor Univerziteta u Prinstonu, u intervjuu za Radio Slobodna Evropa:\n"To zavisi na koji način ocenjujete aktivnosti ruske vojske. U meri u kojoj su delovale izvan Južne Osetije i Abhazije i ušle u preostali deo Gruzije, reč je o čistoj agresiji protiv nezavisnosti i integriteta druge države."\nOna kaže da Rusija vešto koristi argument priznavanja nezavisnosti Kosova od strane Zapada.\n"Postoje razlike. Agresija protiv Kosova je drugačija nego u slučaju slanja gruzijskih trupa u Južnu Osetiju jer je reč o dugoj istoriji kršenja ljudskih prava i jasnom modelu etničkog čišćenja na prostoru bivše Jugoslavije. Kosovo je priznato kao nezavisno, ali jedino kao preduslov da na kraju čitavog procesa postane članica EU, a ne da se nužno stvori još jedna suverena država. To je velika razlika", smatra Sloter.\nPo njenom mišljenju, Rusija ipak ima delimično osnova da odbaci optužbe SAD za kršenje međunarodnog prava.\n"Gledano iz ruskog ugla, u Moskvi mogu reći da su Sjedinjene države takođe intervenisale protiv drugih država bez odobrenja Ujedinjenih nacija. Zbog toga su mnogi ljudi, uključujući i mene, smatrali da je za intervenciju u Iraku bila neophodna saglasnost svetske organizacije. Naime, ako jedna država to učini, onda i druga smatra da ima isto to pravo", zaključuje En Meri Sloter, ekspert za međunarodno pravo sa američkog Univerziteta u Prinstonu.


Evropske fabrike se oporavljaju, azijske tonu - Akta.ba\nOčekuje se i da će podaci iz SAD takođe pokazati nastavak pada fabričke aktivnosti prošlog mjeseca.\n01.06.2020. 19:50 / Izvor: Nezavisne novine\nEvropske fabrike su izgleda prevazišle najgori pad izazvan Covid-19, dok se situacija u azijskim pogoršala u maju, pri čemu su izvoznici u Japanu i Južnoj Koreji zabilježili najoštriji sunovrat aktivnosti u posljednjih 10 godina, prema rezultatima nekoliko istraživanja.\nMada je fabrička aktivnost u Evropi prošlog mjeseca i dalje bila oskudna, menadžeri nabavke kažu da je minimalan nivo na kom je bila u aprilu prošao jer su vlade širom kontinenta počele da ublažavaju restriktivne mjere uvedene s ciljem zaustavljanja širenja smrtonosnog virusa, izvještava Reuters.\nIndeks menadžera nabavke (PMI) u proizvodnji u evrozoni, koji izračunava kompanija HIS Markit, oporavio se u maju nakon aprilskog pada na najniži nivo u skoro 22-godišnjoj istoriji tog istraživanja, zabilježivši rast na 39,4 poena sa 33,4 poena prethodnog mjeseca.\nIpak, to je još uvijek daleko ispod granince od 50 poena koja razdvaja rast od pada.\nIstovremeno, Velika Britanija je zabilježila u maju dodatni oštar pad proizvodnje, a blagi porast sektorske aktivnosti je uglavnom bio vezan za opremu za zdravstvo i ličnu zaštitu.\nNa drugoj strani svijeta, istraživanja o proizvodnoj aktivnosti azijskih preduzeća nagovještavaju odlaganje oporavka neko vrijeme, mada se kineska fabrička aktivnost neočekivano vratila na staze rasta u maju.\nKineski indeks PMI za proizvodni sektor, prema zajedničkom istraživanju kompanija Kaisin i Markit, dostigao je prošlog mjeseca 50,7 poena, najviši nivo od januara, jer je ublažavanje mjera ograničenja kretanja omogućilo da se kompanije vrate na posao i očiste zaostale narudžbine.\nZa razliku od Kine, fabrička aktivnost u Japanu je potonula u maju po najvećoj stopi od 2009, a slično je i u Južnoj Koreji, gdje je zabilježen najviši pad u posljednjih više od 10 godina.\nAktivnost fabrika u Indiji snažno se smanjila u maju, tajvanska proizvodnja je takođe nastavila silazni trend, dok su Vijetnam, Malezija i Filipini registrovali oporavak indeksa PMI u odnosu na april, mada su vrijednosti ostale ispod praga od 50 poena.


► Završena sednica Skupštine Kosova o dijalogu sa Srbijom\nSednicu su obeležile optužbe i kontratužbe vlasti i opozicije.\nOpozicioni poslanici optužili su Hotija za netransparentnost i kršenje Ustava u slučaju imenovanja Skendera Hisenija za državnog koordinatora za dijalog, ali je kosovski premijer odbacio te navode.\nNa početku rasprave Hoti je izjavio da će konačni sporazum sa Srbijom biti u skladu sa Ustavom Kosova i da će dovesti do međusobnog priznanja.\nHoti je na sednici parlamenta informisao poslanike o susretima sa predsednikom Srbije Aleksandrom Vučićem, kojima su posredovali francuski predsednik Emanuel Makron i nemačka kancelarka Angela Markel i o sastanku u Briselu.\nPrema njegovim rečima, prvi princip od kojeg polazi Kosovo podrazumeva da je teritorijalni integritet Kosova neupitan i neprikosnoven.\nDrugi princip, kako je dodao, podrazumeva da ustavna organizacija ne može biti dovedena u pitanje.\nPrema njegovim rečima, dijalog nema alternativu a u tom procesu računa na pomoć kosovskih prijatelja u postizanju cilja tokom procesa koji je nazvao teškim.\nRekao je da je za samo mesec dana uklonjeno iz bilo koje rasprave pitanje teritorijalnog integriteta Kosova i to više niko ne spominje.\n"Probili smo političku i diplomatsku izolaciju Kosova, odlučno i hrabro izbegli ćorsokak i preuzeli državnu odgovornost u dijalogu. To smo uradili bez ustručavanja", naglasio je Hoti.


Kragujevački "Aerodrom" spasen treći put - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevački "Aerodrom" spasen treći put\nKragujevački "Aerodrom" spasen treći put\nsreda, 04 jul 2012 08:17\nPreduzeće za izgradnju grada Kragujevca ponudilo je u zakup na 99 godina građevinsko zemljište u javnoj svojini na 11 lokacija, uključujući i neke u naselju "Aerodrom", ali su se stanovnici tog naselja organizovali u želji da spreče izgradnju za koju tvrde da je nelegalna. U ponedeljak su geometri treći put pokušali da premere parcelu na "Aerodromu", ali bez uspeha, piše Šumadijapress.\nIako je s početka delovalo da su nespremni za ovaj dolazak, "Aerodromci" su se, uz pomoć interneta, telefona i društvenih mreža, vrlo brzo okupili ispred zgrada. Uz zvuke pištaljki, glasno skandiranje i protestne povike, sprečili su geometre da obave premeravanje parcele.\nSlužbenici Geološkog fakulteta iz Niša, angažovani od strane investitora iz Ćuprije, koji je od Grada otkupio taj plac, već treći put dolaze u Kragujevac ali bez uspeha. Nije pomoglo ni to što su jutros u pratnji imali i desetine policajaca, kao i Veljka Merdžana, direktora Preduzeća za izgradnju grada.\n"Izašli smo kao preduzeće da uvedemo investitora u posed, ali su nas građani sprečili u tome, tako da smo se bez incidenata povukli sa terena", kaže Merdžan.\nPrema njegovim rečima, ovo je već treći put da građani sprečavaju geometre da odrade svoj posao, a njihov izlazak na teren itekako košta. Sve to mora neko da plati, te će se ubuduće ozbiljnije pristupiti problemu, najavio je Merdžan.\n"Parcela je prodata na 99 godina u skladu sa planovima za razvoj grada, po svim propisima i ne može niko da spreči onoga koji ju je kupio da svoje namere sprovede u delo. Postoji viša načina da se ovakvim ometanjima ubuduće stane na put", kaže Merdžan.\nKako je objasnio, jedan od načina je da se pišu krivične prijave protiv onih koji sprečavaju vlasnika da uđe na svoj posed i da se tako i troškovi koje investitor ima prebace na one koji ometaju rad. Drugi, koji je po njemu i verovatniji, je da se dođe sa dovoljno policije koja bi obezbedila prostor za merenje i gradnju.\n"Svakako ćemo uskoro pokušati ponovo, a videćemo kako će da bude", kaže Merdžan.\nIz organizacionog odbora protesta na "Aerodromu", međutim, tvrde da ipak nije sve po zakonu i da oni imaju i dokaze za to. Kako su nam rekli, nameravaju da podnesu prijavu urbanističkoj inspekciji pri Ministarstvu za zaštitu životne sredine i prostorno planiranje.\n"Mirnim protestima pokazujemo koliko nas ima i koliko nam je stalo, ali imamo i dokumente koji osporavaju legalnost izdavanja lokacijske dozvole na toj parceli. Svi smo rešeni da ne dozvolimo gradnju i nameravamo da istrajemo", kažu "Aerodromci".\nPodsećanja radi, parcela koju okružuju zgrade Svetogorske ulice od broja 7 do 11 i Vladimira Rolovića od broja 13 do 17, za stanovnike ovog dela grada predstavlja zelenu površinu za odmor i rekreaciju, dok nadležni tvrde da je na njoj "samo izrasla trava" jer ranije nije bilo sredstava za gradnju.\nGrađani su proteste započeli s prvim saznanjem da će tu nešto da se gradi, tačnije polovinom juna, i uporni su u svojim namerama i tvrdnjama da na to imaju pravo. Vlast, sa druge strane, kaže da je sve u skladu za zakonom i da niko ne može da spreči realizaciju planova.\n"Neobaveštenost građana nije razlog da se grad dalje ne razvija", objasnili su gradski čelnici činjenicu da niko za prodaju tog placa nije ranije znao.


Projekat EU u Brčko distriktu BiH\nArhiva Vijesti Projekat EU u Brčko distriktu BiH\nOmladinski centar "Vermont" je 16.06.2011 godine, sa početkom u 11:00h realizovao prvu konferenciju za medije povodom predstavljanja projekta „Uspostava Resursnog centra mreže omladinskih nevladinih organizacija u Brčko distriktu BiH“koji finansira Evropska unija.\nProjekat će se provoditi u narednih 18 mjeseci u Brčko distriktu. Omladinski centar "Vermont" je kao prva nevladina organizacija u Bosni Hercegovini, još jednom dokazala da je spremna uhvatiti se u koštac sa problemima u modernom društvu. Tokom 18 godina postojanja kroz centar je prošlo preko 10 000 mladih ljudi, realizovano je preko 400 projekta. Cilj projekta je doprinjeti demokratskoj stabilizaciji, pomirenju i daljem razvoju Bosne i Hercegovine, kroz jačanje kapaciteta civilnog društva i njihovom intenzivnijem participiranju u donošenju odluka i politickim procesima na svim nivoima i u svim područjima vlasti. Direktna ciljana grupa, te krajnji korisnici projekta su 6 omladinskih organizacija i to: „Srpski Omladinski Savez“, „Forum gradana o sigurnosti u zajednici“, Omladinska organizacija „Svitac“, „Asocijacija mladih Brcko distrikta“, Omladinska organizacija „Izvor“ i „Savez studenata Ekonomskog fakulteta“, kao partnerske organizacije, te Omladinski Centar „Vermont“ kao funkcionalni aplikant. Namjera je da se pored partnerskih, uključe i ostale nevladine organizacije koje djeluju na području distrikta, kako bi unaprijedili znanja i vještine koje su im neophodne za rad u civilnom sektoru. Uspostavom centra za podršku i promociju organizacija civilnog društva, te realizacijom cak 80 edukacijskih radionica i treninga, namjera je stvoriti razvijetnije i samoodržive organizacije, koje će biti ravnopravan partner predstavnicima javne vlasti u donošenju odluka, te raditi u interesu građana.


1st CONFERENCE '04\n1st conference - til 2004\nNiš, Serbia Maj 2004\nPrvi srpski seninar TIL 2004, održava se u okviru TEMPUS projekta Evropske komisije kojim se podržava transfer znanja iz oblasti logistike sa evropskih univerziteta u našu sredinu. Na Mašinskom fakultetu Univerziteta u Nišu, u sklopu redovnih studija školuje se već druga generacija studenata na posebnom profilu Transport i logistika koji će u narednom periodu privredi regiona stavljati na raspolaganje profil diplomiranog mašinskog inženjera sa neophodnim kompetencijama iz oblasti logistike.\nNaša dugogodišnja saradnja sa nemačkim univerzitetima u oblasti transportne tehnike, pre svega sa OvG Univerzitetom u Magdeburgu koja, održavana ličnim kontaktima, nije prekidana ni u vreme naše potpune izolacije merama UN, kao i tradicionalna saradnja naše i nemačke privrede, pomogla je da se, koristeći njihova iskustva i spremnost za pomoć, logistici da mesto koje ona zaslužuje u ovom delu Evrope. Ovde treba napomenuti da su se navedenom projektu Evropske zajednice pored Univerziteta u Magdeburgu kao kontraktora pridružili i TU Minchen, TU Dresden, TU Wien, Univerzitet Karlsruhe kao i naš sused TU Sofija, kao predstavnik zemlje sa istim problemima.\nTrogodišnje trajanje projekta treba da nam omogući da u potpunosti prihvatimo već postojeća znanja na ovim univerzitetima, da ih primenimo u obrazovanju i usavršavanju naših kadrova kao i da budemo osposobljeni da pomažemo našoj privredi u razrešavanju logističke problematike. U ovom vremenskom periodu deo predavanja našim studentima u blok nastavi drže i kolege sa navedenih univerziteta.\nU relativno kratkom vremenskom periodu logistika je prvredi razvijenih zemalja dala ogroman doprinos u smanjenju ukupnih troškova i sama se razvijajući od klasično shvaćene i vezane za procese transporta, pretovara i skladištenja u okviru proizvodnih preduzeća do moderno definisane kao jedne od poluga savremenog management-a. Logistika danas prati ne samo nastajanje nove vrednosti i njegovu distribuciju već se njom zatvara kružni tok ponovnim vrednovanjem ili konačnim uklanjanjem iskorišćenih dobara i otpada.\nCilj seminara jeste, pre svega okupljanje naučnog i privrednog potencijala Srbije koji svojom delatnošću može pomoći da logistika bude shvaćena kao ogromni neiskorišćeni potencijal koji će obezbediti nesmetano odvijanje komunalnih, proizvodnih i distributivnih procesa, stalno smanjivati troškove koji opterćuju jedinicu proizvoda, odnosno procesa kao i istovremeno podizanje kvaliteta usluga kojim se stiče neophodno poverenje kod korisnika.\nU uslovima tranzicije našeg društva, logistika ima zadatak i šansu da promenom načina razmišljanja u strategiji restruktuiranja starih i koncipiranju i realizaciji novih programa, da svoj maksimalni doprinos celovitim sagledavanjem očekivanih problema ali i traženju mogućih alternativnih rešenja. Kao funkcija preseka trenutnog stanja, logistika traži kompetentne kadrove koji brzo i fleksibilno reaguju na svaku promenu toka materijala i pratećih informacija. Započeta privatizacija i dolazak stranog kapitala postaviće vrlo brzo logistiku u prvi plan pre svega zato, što se tu najbrže dolazi do smanjenja troškova poslovanja. Konflikti koji se normalno pojavljuju u stručnim raspravama prevazilaze se argumentima za i protiv, polazeći od potreba ali i mogućnosti ulaganja u logistiku, jer ona osim što na duži rok smanjuje troškove poslovanja ima i svoju trenutnu cenu definisanu ulaganjima.\nRazvijena računarska tehnika i informacione tehnologije obezbedjuju danas trenutnu razmenu informacija i intelektualno prisustvo na svim tačkama zemljine kugle. E-business postaje danas stvarnost i na našim prostorima, zatiče nas kao i druge prednosti razvijenih zemalja prilično nespremne. Na nama je da svoju organizaciju poslovanja ali i obrazovanje što pre usaglasimo sa zemljama iz kojih nam dolaze nova znanja ali i pozivi za hvatanje koraka. Oblast logistike nam pruža šansu da uz relativno malo ulganja, uz korišćenje njihovog iskustva u obrazovanju diplomiranih inženjera, usavršavanjem mladih saradnika na prestižnim institutima u svetu i kroz permanentnu edukacju kadrova u privredi postignemo nivo koji će našoj privredi dati jedan od osnovnih oslonaca konkurentne sposobnosti.\nOcena Evropske komisije da Univerzitet u Nišu treba pomoći u ovoj oblasti govori o tome da Niš sa svojim geografskim položajem, postojećim ekonomskim potencijalom i razvojnim mogućnostima ima šansu da postane veliki logistički centar ovog dela Balkana. Privredni potencijal niškog regiona, očekivana modernizacija drumskih i železničkih koridora kao najkraće veze jugoistočnih zemalja sa Evropom, nova vazdušna luka sa svojim ambicioznim planovima u prevozu ljudi i kargo transportu, veliki gradovi regiona sa svojim komunalnim problemima, jesu veliki izazov za sve oblasti pa i logistiku kao prirodnog pratioca uspešne privrede. Hoće li ovaj grad, njegova privreda i njegov univerzitet tu šansu iskoristiti zavisi pre svega od čelnih ljudi koji moraju gledati napred, koji su spremni da menjaju način razmišljanja brže od drugih i pružaju punu podršku pozitivnim i argumentovanim predlozima svojih saradnika. Posebna odgovornost leži na rukovodstvima univerziteta i fakulteta koji se moraju osloboditi nasledjenih političkih navika da su najpametniji i ovaj pionirski posao podrže sa puno odgovornosti. Sklonost ka investicijama u prostorne kapacitete i opremu bez pravovremenog formiranja kadrova koji će dati sam smisao opravdanosti takvih ulaganja, biće kao i uvek do sada investicioni promašaj politikanstva na našim prostorima. Upravo na ovom primeru može se videti pravi pristup kretanja u susret problemima koje kadrovi odredjenog profila kompetentno mogu rešavati.\nNa ovom, prvom seminaru logistika će biti zastupljena sa dva aspekta: tehničkog i ekonomskog. I jedan i drugi aspekt imaju u ovoj fazi pre svega edukativni karakter, koji će nam omogućiti da problematiku ovde saopštenih radova ugradimo u discipline koje se slušaju u procesu obrazovanja ali i primenimo u našim preduzećima. Eminentni eksperti sa napred navedenih univerziteta ali i naši naučni radnici i stručnjaci koji se u našim uslovima bave logističkim problemima, svojim prisustvom, prilozima i spremnošću najbolji su pokazatelj da smo kao univerzitet izabrli dobar i vrlo racionalan put za brzo ovladavanje znanjima iz oblasti logistike.\nZa uspešni nastavak naše medjusobne upućenosti neophodno je da se formira Društvo logističara Srbije koje će u narednom periodu inicirati odredjene aktivnosti, studije i projekte od značaja za Srbiju ali i predlagati nove propise i zakonske odredbe posebno u tretmanu otpada kao mere ponovnog vrednovanja i zaštite životne sredine. To područje je za sada izvan univerzitetskih aktivnosti kod nas, a predstavlja kombinaciju ekološke obaveze za smanjenjem opterećenja životne sredine i ponovnog vrednovanja otpada kroz dobijanje energije ili reciklžu. Veliki gradovi poput Beograda, Niša, Novog Sada ali i Srbija kao država moraju ovom problemu posvetiti posebnu pažnju kako bi uspešno odgovorila očekivanom uvećanju industriskog i kućnog otpada kao prirodnog pratioca povećanja životnog standarda.\nNiš, maja 2004. god. Prof. Dr.-Ing. V. Jevtić